Testissä Apple iPhone XR - "mielenkiintoisin iPhone" - SuomiMobiili\nTestissä Apple iPhone XR – ”mielenkiintoisin iPhone”\n14.11.2018 13481 lukukertaa2\nApplen tuotteita ei ole SuomiMobiilissa kovin usein testailtu, mutta tällä kertaa testattavaksi päätyi iPhone XR. Kyseessä on Applen edullisin uutuus-iPhone, joka tarjoaa karsittuja ominaisuuksia verrattuna iPhone XS -puhelimiin. Puhelin maksaa Suomessa halvimmillaan hieman alle 900 euroa, joten iPhone XR ei ole mikään kovin edullinen puhelin.\nApple luottaa iPhone XR:ssä yhtiön tuoreimpaan järjestelmäpiiriin, suureen kosketusnäyttöön, laadukkaisiin materiaalivalintoihin sekä yhteen pääkameraan. Puhelin tarjoaa siis huippuluokan ominaisuuksia, mutta erilaisia ratkaisuja kuin vieläkin kalliimmissa iPhone XS- ja iPhone XS Max -puhelimissa. Testijakson aikana iPhone XR herätti mielenkiintoa, ihmetystä sekä erityisesti varsin ristiriitaisia tunteita laitetta kohtaan. Android-puhelimiin tottuneena iOS-käyttöjärjestelmä tuntui varsin vieraalta. Varsinkin, kun viimeksi iPhone-puhelin on löytynyt kourasta kolme vuotta sitten.\nTässä artikkelissa tulemme tutustumaan Applen tuoreimpaan ja värikkäimpään älypuhelimeen. Artikkelissa tulen kertomaan henkilökohtaisen mielipiteeni sekä kokemukset iPhone XR -puhelimesta noin kahden viikon testijakson jälkeen. Arvostelu tulee koostumaan normaaleista ulkoisista seikoista, puhelimen ominaisuuksista, teknisen toteutuksen tutkimisesta sekä kameroihin tutustumisesta. Lisäksi testaamme laitteen pakkaskestävyyttä, sillä talvi tuo tullessaan myös kylmemmän kelit, minkä vuoksi on hyvä myös katsoa kestävätkö puhelimet sitä todella.\nMitat: 150.9 x 75.7 x 8.3 mm\nNäyttö: 6.1 tuumaa HD+ (828 x 1792) / 19.5:9-kuvasuhde / IPS LCD\nSuoritin: 6-ytiminen Apple A12 Bionic (4-ytiminen Apple A12 GPU)\nMuisti: 3 gigatavua RAM-muistia / 64 gigatavua sisäistä tallennustilaa\nKamerat: 12 MP (f/1.8 / 1.4µm / 26mm / 1/2.55" / OIS / PDAF) pääkamera ja nelois-LED-salama / 7 megapikselin etukamera (f/2.2 / 32mm)\nAkku: 2942 mAh (ei irrotettava) / pikalataus / langaton lataus\nKäyttöjärjestelmä: iOS 12.1\nMuuta: Dual-SIM / NFC / IP67-sertifioitu\nLiitännät: Lightning-liitin ja USB-C 2.0 -tuki\nÄäni: yksi kaiutin (+kuuloke) / Bluetooth 5.0\nTunnistimet: valoisuustunnistin / etäisyystunnistin / kiihtyvyystunnistin / E-kompassi / gyroskooppi / Face ID\nVärit: Valkoinen / punainen / keltainen / koralli / musta / sininen\nHinta: 879€ (64 Gt) / 939€ (128 Gt) / 1049€ (256 Gt)\nApple toimittaa uuden iPhone XR:n varsin tyylikkäässä, mutta samalla hillityssä vaaleassa myyntipakkauksessa. Etuosassa on nähtävissä reaalikokoinen kuva puhelimen etupuolelta ja myyntipakkauksen sivuilla on iPhone- ja Apple -logoja. Takaosassa on pienellä tekstillä mainittu pakkauksen sisältä löytyvän puhelimen mallitiedot, kuten tallennustilan määrä ja väriversio.\nPakkausta avatessa ensimmäisenä sisältä paljastuu pahvitasku, jossa lukee ”Designed by Apple in California”. Tämän sisältä löytyy kaksi Apple-tarraa, pikakäyttöopas, turvallisuustietoja sekä SIM-korttiluukun avaustyökalu. Näiden jälkeen paljastuu itse iPhone XR, joka on käärittynä suojamuoveihin. Puhelimen alapuolelta paljastuu perinteinen 5V/1A-laturi, Lightning-liittimellä varusteltu lataus- ja tiedonsiirtokaapeli sekä tietysti Lightning-liittimeen perustuvat kuulokkeet, sillä erillistä kuulokeliitintä ei puhelimesta löydy. Apple ei toimita iPhone XR:n mukana myöskään kuulokeliitinadapteria.\nYleisellä tasolla iPhone XR:n mukana tulee kaikki tarvittava, jota voi odottaa. Ihmetystä kuitenkin herättää Applen päätös jättää näinkin kalliin puhelimen myyntipakkauksesta pikalaturi kokonaan pois sekä kuulokeadapterin puute on valitettavaa. Lisäksi olisin toivonut Applen pistävän mukaan edes jonkinlaisen suojakuoren, sillä puhelin on rakenteeltaan lasia. Nyt suojakuori on ostettava erikseen, jos sellaisen haluaa. Testiin toimitettu iPhone XR on demo-laite, minkä takia esimerkiksi kuulokkeita ei myyntipakkauksessa ollut. Kaupasta ostettaessa myyntipakkauksen sisältö on siis hieman täydempi.\nVaikka kyseessä on vuoden halvin iPhone-uutuuspuhelin, niin silti Apple ei ole luopunut yhdestä peruspilareistaan, eli tuotteiden laadusta. Uusi iPhone XR rakentuu premium-materiaaleista, kuten 7000-sarjan alumiinista valmistetusta kehyksestä sekä lasisista pinnoista. Laatutuntumaltaan Apple ei pysty kuitenkaan iPhone XR:n kanssa mihinkään yllättävään, sillä puhelin tuntuu laatunsa osalta varsin samalta kuin lukuisat muutkin tämän hetkiset huippupuhelimet.\nKäsituntumalta iPhone XR on loistava. Mattapintainen alumiinikehys antaa mukavasti pitoa, mutta silti kuivilla käsillä puhelin voi olla liukas. Lisäksi lasinen rakenne tuo omanlaisen liukkauden mukanaan. Esimerkiksi hieman epätasaiselta tasolta iPhone XR on liukuu helposti pois, joten tämän liukkaan rakenteen kanssa kannattaa olla varovainen. Testiin saadussa valkoisessa väriversiossa lasinen rakenne osoittautui varsin hyväksi, sillä lika ja sormenjäljet eivät ole selvästi näkyvissä lasipinnassa. Testijakson lopussa en myöskään huomannut, että takaosan lasipintaan olisi tullut yhtään naarmua.\nApple on ilmoittanut iPhone XR:n mitoiksi 150.9 x 75.7 x 8.3 millimetriä ja painoksi 194 grammaa. Mitoiltaan puhelin on kohtuullinen verrattuna näytön suuruuteen, minkä ansiosta käyttäminen on helppoa ja mukavaa. iPhone XR ei kuitenkaan ole mikään pieni puhelin, mutta se on silti varsin kompakti, vaikka yhdellä kädellä käyttäminen monessakin tilanteessa mahdotonta. Painoa laitteelta kuitenkin löytyy myöskin kohtuullisesti, mutta lähes 200 gramman painoon tottuu ajan kanssa helposti.\nLaadullisesti iPhone XR on mielestäni varsin vaikuttava, eikä mitään suuria ongelmia tämän suhteen tullut vastaan testijakson aikana. Laitetta käännellessä ja väännellessä käsissä ei ollut havaittavissa ylimääräistä natinaa, joka tosin oli odotettu tulos lähes 900 euroa maksavalta puhelimelta. Jos kuitenkin ollaan tarkkoja, niin myös iPhone XR:stä löytyy yksi henkilökohtaisesti vihaamistani ratkaisuista rakenteessa. Apple on tuonut alumiinikehyksen sekä näyttölasin väliin kapean mustan muovisen kaistaleen, joka ei mielestäni kuulu kalliisiin puhelimiin. Vastaava muovinen kaistale löytyy myös puhelimen takaosan lasin ympäriltä, mutta selvästi kapeampana. Apple on saanut muovikaistaleet kuitenkin varsin huomaamattomiksi, mikä on hienoa.\nYksi iPhone XR:n rakenteessa suurimpia valttikortteja on IP67-sertifikaatin mukainen pölyn- ja vedenkestävyys. Puhelin on mahdollista upottaa veteen 1 metrin syvyyteen 30 minuutin ajaksi ilman, että laitteen hajoamisestä pitäisi huolestua. iPhone XR:ää on mahdollista siis huoletta käyttää kovemmassakin vesisateessa tai se on mahdollista jopa vahingossa tiputtaa vessanpönttöön. On kuitenkin hyvä huomata, että vesi- ja pölytiiviys eivät ole pysyviä, vaan ne voivat kulua ajan kanssa. Vaikka Apple mainostaakin puhelimen vedenkestävyyttä, niin Apple ei ole luvannut korvata mitään, jos laite menee rikki kastuessaan. Takuu ei kata nimittäin kosteusvaurioita. Vedenkestävyys on kuitenkin mielestäni yksi loistavimmista lisäyksistä, joita valmistajat voivat puhelimissaan tarjota. Itse näen vedenkestävyyden olevan hyvinkin tarpeellinen Suomen epävakaassa säässä.\nYksi seikka, jolla Apple koittaa erottautua iPhone XR:llä on varsin laaja värivalikoima. Testiin toimitettu puhelin oli väriltään valkoinen, mutta yhteensä Apple myy kuutta väriversiota. Valkoisen lisäksi tarjolla on Product Red -punainen, keltainen, koralli, musta ja sininen. Osa väreistä on siis varsin räväköitä, joten Apple tarjoaa kaikille jotain. Jokaisessa veriversiossa on musta etuosa.\niPhone XR edestä.\niPhone XR takaa.\nEdestä iPhone XR näyttää samalta kuin muutkin uudet iPhone-puhelimet, mutta koska kyseessä on edullisempi versio, niin joitakin muutoksia on tehty esimerkiksi näytön reunojen paksuuteen. Puhelimen etupuolella valtaa pitää leveällä lovella varusteltu 6,1 tuuman kosketusnäyttö, joka peittää noin 79 prosenttia koko laitteen etuosasta. Näyttöä kiertää varsin paksut mustat kaistaleet, jotka ovat ainakin allekirjoittaneen silmiin pistävät, kun verrataan kilpailijoiden puhelimiin, joissa reunat on saanut vieläkin ohuemmiksi. Puhelimen näyttölovesta löytyy kaikki etuosaan ahdettu teknologia. Lovessa on muun muassa infrapunakamera kasvojentunnistusta varten, etäisyyden/valoisuudentunnistin, puheluihin käytettävä kuuloke sekä selfie-kamera.\nTakaosasta puhelin näyttää aivan iPhonelta, mikä ei varmasti ollut yllätys. Vasemmassa yläkulmassa on reilusti muusta rungosta ulkoneva kamera, jonka alapuolella on yksi mikrofoni sekä nelois-LED-salama. Takaosassa on myös Applen tuttu omena- ja iPhone-logo yhdessä suunnittelu- ja valmistusmaiden tekstien kanssa. iPhone XR:n takaosa on muilta osin varsin pelkistetty. Takaosassa yksi testijakson aikana hieman häiritseväksi tekijäksi osoittautui ulkoneva kamera. Puhelinta pidettäessä pöydällä näyttö ylöspäin ja painaessa näytön vasemmasta yläkulmasta puhelin heilui. Lisäksi puhelinta pidettäessä huolimattomasti toisen puhelimen kanssa samassa taskussa iPhone XR:n kameran reunat tekevät ikävää jälkeä toisen puhelimen lasirakenteisiin. Testijakson aikana sai taas virkistää muistia ja kiinnittää huomiota siihen, ettei iPhone XR ollut samassa taskussa muiden puhelimien kanssa.\niPhone XR:n oikea reuna.\niPhone XR:n vasen reuna.\niPhone XR:n yläreuna.\niPhone XR:n alareuna.\nApple iPhone XR:n oikeassa reunassa on varsin pitkä käynnistyspainike sekä SIM-korttitelakka, johon on mahdollista asettaa yksi nano-SIM-kortti (toinen SIM-korttipaikka on eSIM-muodossa). Laitteen vasemmassa reunassa on kytkin, josta iPhone XR on mahdollista asettaa äänelliseksi tai äänettömäksi. Samaisesta reunasta löytyy lisäksi äänenvoimakkuuspainikkeet. Puhelimen yläreunassa ei ole mitään, mutta alareunaan on sijoitettu yksi Lightning-liitin, jonka molemmilla puolilla on kaiutinritilät. Vain oikeanpuoleisen ritilän takaa kuitenkin löytyy itse kaiutin, jonka kaverina on mikrofoni. Toisen ritilän takana on myös mikrofoni.\nMainitsin aikaisemmin, että iPhone XR:n testijakson aikana sai ihmetellä monia seikkoja ja erityisesti yksi näistä oli näyttö. Apple käyttää kalleimmissa iPhone XS -puhelimissaan OLED-näyttöpaneeleita, mutta iPhone XR:ssä saadaan tyytyä ainoastaan perinteisempään LCD-näyttöpaneeliin. Apple itse kutsuu puhelimen näyttöä markkinointinimellä ”Liquid Retina HD”, mikä on yksi lukuisista Applen omista markkinointinimistä.\nNäyttö on kooltaan mukavat 6,1 tuumaa ja siinä on 1792 x 828 pikselin tarkkuus, mikä tekee 326 pikseliä tuumaa kohden. Kyseessä on yksi harvoista nykypäivän huippupuhelimista, jossa on vain HD-tasoinen näyttö. Monilla kilpailijoilla on Full HD -tarkkuutta jo jopa 150 euron hintaisissa puhelimissa, joten tarkkuuden kanssa Apple tulee selvästi perässä. Jos otetaan esimerkiksi vertailuun aikaisemmin arvioimamme Xperia XZ3 -puhelin, jossa QHD-tarkkuus, eli pikseleitä on 2880 x 1440. Tuumaa kohden pikseleitä on siis 538, mikä on selvästi enemmän kuin iPhone XR:n 326 pikseliä tuumaa kohden. Puhelimen näytön tarkkuus kuulostaa siis varsin naurettavalta verrattuna laitteen 900 euron hintalappuun.\nTestijakson aikana iPhone XR:n näyttö osoittautui hyväksi, mutta ei mitenkään erityisesti kilpailijoista poikkeavaksi. Näytön tarkkuus toki ihmetyttää, mutta näytöllä värintoisto oli varsin hyvää LCD-tasoa. Valitettavasti edelleen tummat värit ja eritysesti musta olivat LCD-näytöille yleiseen tyyliin varsin harmaita. iPhone XR:n näytön kirkkaus riittää hienosti monessa tilanteessa. Mukavan 700 nitin kirkkauden ansiosta luettavuus auringonpaisteessa on hyvää. Näytössä on lisäksi loistavat katselukulmat, niin kuin pystyi jo etukäteen arvaamaan. Vaikka iPhone XR:n näyttö on vain HD-tasoa, niin yleisesti käyttöliittymän tekstit ja objektit näyttivät teräviltä, mutta suurin ongelma on videoissa. Jos on tottunut Full HD -tasoisiin tai jopa tarkempiin näyttöihin, niin eron huomaa heti videoiden katselussa. iPhone XR:n näytöllä videot näyttävät selvästi pehmeämmiltä.\nKuluttajat, jotka haluavat ostaa iPhone XR:n, jäävät laitteistotuen osalta ilman esimerkiksi Applen puhelimissa yleistä 3D Touch -ominaisuutta, eli paineentunnistavaa näyttöä sekä sen mukana tuomia helppokäyttöisiä ominaisuuksia. Lisäksi iPhone XR:n näyttö ei tue HDR10-videoiden toistoa. Näytössä on kuitenkin DCI-P3-väritila sekä Applen oma True Tone -tekniikkaa, joka säätää värilämpötilaa ympäristön valaistuksen mukaan. Testijakson aikana jäin iPhone XR:n näytön kohdalla kaipaamaan erityisesti mahdollisuutta itse säätää näytön väritilaa ja värilämpötilaa. Tällaisia asetuksia ei iPhone XR -puhelimesta löytynyt.\nVaikka iPhone XR:n näyttö on itsessään hyvä, mutta ei mitenkään täydellinen, niin ainakin itse koin laitteen yhdeksi suurimmaksi heikkoudeksi suure näyttöä kiertävät mustat reunat. Viimeiset vuodet olen päässyt seuraamaan kuinka Android-puolella valmistajat jatkuvasti pienentävät näyttöä ympäröiviä reunoja ja koittavat tuoda näyttöpaneelin laitteen koko etupuolelle. Näin myös Apple on pyrkinyt, mutta iPhone XR:ssä näytön reunat on jätetty todella suuriksi jos verrataan lukuisiin muihin uusiin huippupuhelimiin. Alapuolella on kuva, jossa on vierekkäin OnePlus 6T sekä iPhone XR. Kuvassa näkyy kuinka massiiviset iPhone XR:n mustat kehykset ovat.\nOnePlus 6T vs. iPhone XR\nTällä hetkellä älypuhelimissa yksi suurimmista mielipiteitä jakavista seikoista on lovet. Apple on tuonut iPhone XR -puhelimeen varsin suuren loven, joka peittää puhelimen näytön yläreunasta lähes puolet. Lovinäytön kanssa tottuu ajan kanssa elämään, mutta siinä missä olen tottunut Android-puhelimissa siihen, että lovi on ollut mahdollista piilottaa, niin Apple ei anna tällaista mahdollisuutta puhelimen asetuksissa. iPhone XR:ssä lovinäytön kanssa on elettävä, eikä sen olemassaoloa pysty Applen tarjoamilla asetuksilla lieventämään. Henkilökohtaisesti en ole lovinäyttöjen suurin ystävä, sillä se häiritsee tietyissä tilanteissa esimerkiksi videoiden katselua tai kun kaikkia sovelluksia ei ole optimoitu lovelle.\niPhone XR:n lovi on todellakin massiivinen.\nApple käyttää uutuuspuhelimissaan tänäkin vuonna yhtiön omia järjestelmäpiirejä ja nyt iPhone XR:stä löytyy 7 nm valmistusprosessiin perustuva Apple A12 Bionic -järjestelmäpiiri. Uusi järjestelmäpiiri parantaa 15 prosenttia suorituskykyä ja on samalla 40 prosenttia virtatehokkaampi.\nApplen A12 Bionic on kuudesta ytimestä rakentuva 64-bittinen piiri, jossa on kaksi 2,49 GHz:n taajuudella toimivaa suorituskykyistä Vortex-ydintä sekä neljä energiatehokasta Tempest-ydintä. A12 Bionic -järjestelmäpiirissä on myös Applen suunnittelema neliytiminen grafiikkaprosessori (GPU), jonka on kerrottu tarjoavan jopa 50 prosenttia paremman grafiikkasuorituskyvyn kuin edeltäjäversio. Myöskin Apple on lähtenyt mukaan tekoälysuuntaukseen lisäämällä järjestelmäpiiriin erillisen kahdeksanytimisen Neural Engine -piirin, joka voi suorittaa jopa 5 biljoonaa operaatiota sekunnissa, kun edeltäjä versio pystyi vain 600 miljardiin operaatioon sekunnissa.\nSuorituskyvyn osalta Apple XR on vahvoilla ja monessa kohtaa tehokkaampi kuin lukuisat Android-huippupuhelimet. Ajoimme puhelimessa läpi SuomiMobiilin testien repertuaariin kuuluvat suorituskykytestit, mutta joitakin testejä emme voineet suorittaa testien saatavuuden takia. Jotkin suorituskykytestit eivät olleet saataville iOS-käyttöjärjestelmälle. Alla olevassa taulukossa iPhone XR:n saamia pisteitä on mahdollista verrata Samsungin tuoreimpaan Exynos 9810 -järjestelmäpiiriin perustuvaan Galaxy Note9 -puhelimeen sekä Snapdragon 845 -järjestelmäpiiriin perustuvaan OnePlus 6 -puhelimeen. Testeissä iPhone XR voitti molemmat Android-puhelimet mennen tullen, joten kyseessä on varsin tehokas älypuhelin.\nApple iPhone XR (A12B)\nAnTuTu: 330 966 pistettä 243 088 pistettä 286 820 pistettä\nGeekbench 4 (single): 4815 pistettä 3768 pistettä 2431 pistettä\nGeekbench 4 (multi): 11 432 pistettä 9091 pistettä 8975 pistettä\nPCMark 2.0: (ei dataa)* 5529 pistettä 8366 pistettä\n3DMark Ice Storm Unlimited: 77 511 pistettä 41 971 pistettä 62 021 pistettä\n3DMark Ice Storm Unlimited (graphics): 161 945 pistettä 50 065 pistettä 79 392 pistettä\n3DMark Ice Storm Unlimited (physics): 27 440 pistettä 26 804 pistettä 35 123 pistettä\n3DMark Slingshot Extreme: 3231 pistettä 3371 pistettä 4631 pistettä\n3DMark Slingshot Extreme (graphics): 3439 pistettä 3704 pistettä 5171 pistettä\n3DMark Slingshot Extreme (physics): 2664 pistettä 2564 pistettä 3391 pistettä\nHuom. Mitä korkeammat pisteet, sitä tehokkaampi laite. * Testi ei ole saatavilla kyseiselle puhelimelle.\nSuorituskyvyn puutteeseen iPhone XR ei siis tule ainakaan kaatumaan. Testijakson aikana puhelimella pyöri raskaimmatkin sovellukset nopeasti sekä ilman ongelmia. Päivittäisessä käytössä ei ollut havaittavissa suorituskykyyn viittaavia ongelmia, kuten varmasti pystyi jo testijakson alussa arvaamaan. Suorituskyvyltään iPhone XR on kuten muutkin Applen uudet huippupuhelimet ja onkin hienoa nähdä, että vaikka kyseessä onkin ”halpa-iPhone”, niin tältä osa-alueelta ei ole karsittu.\nRAM-muistia Apple on pakannut iPhone XR -puhelimeen 3 gigatavua, mikä kuulostaa varsin pieneltä, jos verrataan Android-puolelle, jossa on tällä hetkellä jopa 10 gigatavuakin RAM-muistia. Apple on pystynyt optimoimaan puhelimet loistavasti, eikä pienempää RAM-muistin määrää edes huomaa päivittäisessä käytössä. Sisäistä tallennustilaa testiin toimitetussa puhelimessa oli 64 gigatavua, eli kyseessä on edullisin versio. Apple tarjoaa myös 128 gigatavun sekä 256 gigatavun tallennustiloilla varusteltuja versioita. Muistikorttipaikkaa ei iPhone XR:ssä valitettavasti ole.\nVaikka iPhone XR:ään on mahdollista laittaa vain yksi SIM-kortti on kyseessä silti Dual-SIM-puhelin.\nYksi tärkeä uutuus iPhone XR:ssä on Dual-SIM-ominaisuus. Puhelimeen on mahdollista asettaa yksi tavallinen nano-SIM-kortti, mutta toinen SIM-kortti mahdollistetaan eSIM-muodossa. Suomessa tällä hetkellä ainoana teleoperaattorina eSIM-ratkaisua iPhone XR -puhelimessa tukee Telia.\nHenkilökohtaisesti itse erityisesti tykästyin iPhone XR:ssä äänentoistoon. Apple tarjoaa stereokaiuttimet, joista toinen löytyy puhelimen alareunasta ja toisena kaiuttimena hyödynnetään puheluihin käytettävää kuuloketta. Yhdessä nämä kaksi kaiutinta tuottavat vaikuttava surround-äänielämyksen muun muassa elokuvia katsellessa. Lisäksi tykästyin kaiuttimien äänenlaatuun ja kyseessä on yksi harvoista älypuhelimista, jonka omien kaiuttimien kautta on mielekästä kuunnella musiikkia pidempäänkin vaikka kovemmallakin voimakkuudella.\nÄänentoistossa on kuitenkin myös omat heikkoutensa. Applen tyyliin myöskään iPhone XR:ssä ei ole enää perinteistä 3,5 millimetrin kuulokeliitintä. Itse olen edelleenkin perinteisien kuulokkeiden ystävä, sillä en ole toistaiseksi vakuuttunut suuresti Bluetooth-kuulokkeiden tarjoamasta äänimaailmasta, akunkestosta tai toimivuudesta. Bluetooth-kuulokkeiden käyttäjille iPhone XR tarjoaa kuitenkin tuoreimman version, eli Bluetooth 5.0:n.\nVaikka iPhone XR on kooltaan varsin suurin, niin silti Apple ei ole onnistunut pakkamaan puhelimeen suurta akkua kilpailijoiden tapaisesti. Puhelimen rakenne piilottaa sisuksiinsa 2942 milliampeeritunnin suuruisen akun, joka takaa varsin perinteisen huippupuhelimen akunkeston. Testijakson aikana puhelimen akku kesti aina vähintään yhden päivän ja akkua oli iltaisin varsin raskaalla käytöllä jäljellä noin 10-20 prosenttia. Päivittäinen käyttö koostui puheluista, viesteistä, sosiaalisesta mediasta, kuvaamisesta sekä Netflixin katselusta. Kevyemmällä käytöllä akku kestää varmasti pidempään.\niPhone XR tukee myös Qi-standardin mukaista langatonta latausta.\niPhone XR:n akunkesto on siis varsin hyvällä tasolla, mutta samaa ei voi sanoa lataamisesta. Apple toimittaa puhelimen mukana 5W-laturin, mikä ei ole kovinkaan luonnollista huippupuhelimelle. Puhelimen lataamiseen käytetään Applen omaa Lightning-liitintä. iPhone XR tukee tekniikkansa puolesta pikalatausta, joka lataa akkua 50 prosenttia 30 minuutissa, mutta tämä laturi on ostettava erikseen yli 50 euron hintaan. Puhelimen vakiolaturilla akun täyteen latautumisessa kestää yli kolme tuntia, mikä on huippupuhelimelta huono tulos. Mielestäni Applen pitäisi toimittaa vakiona puhelimen mukana pikalaturi, jotta lataaminen oli mielekkäämpää.\nYksi loistava lisäys akun lataamista varten on tuki langattomalle lataukselle. iPhone XR:n lasinen takakuori mahdollistaa langattoman lataamisen, jonka avulla virtajohdolla ei tarvitse leikkiä ja puhelin latautuu langattoman latausalustan avulla, jonka päälle laite on helppo asettaa. Langattomalla latauksella akku latautuu pitkälti yhtä hitaasti kuin normaalilla laturillakin.\nKasvojentunnistus (Face ID)\nVaikka iPhone XR:n kohdalla puhutaan jatkuvasti ”halpa-iPhonesta” tai edullisesta iPhonesta, jossa on hieman karsitumpaa tekniikkaa, niin silti kasvojentunnistus on saanut jäädä. iPhone XR:ssä käytetään kasvojentunnistuksessa täysin samaa tekniikkaa kuin kalliimmissa iPhone XS -puhelimissa. Kasvojentunnistus, tai pikemminkin Applen sanaston mukaisesti Face ID, korvaa kokonaan aikaisemmin iPhone-puhelimissa nähdyn sormenjälkilukijan tai toisin sanoen Touch ID:n.\nFace ID julkaistiin ensimmäistä kertaa viime vuonna iPhone X:n kohdalla ja nyt se on tuotu jokaiseen uuteen iPhone-puhelimeen. Face ID perustuu Applen sanaston mukaisesti TrueDepth-kamerajärjestelmään. TrueDepth-järjestelmä koostuu useista erilaisista osista, joita ovat muun muassa infrapunakamera, kasvoja valaiseva flood-sensori, etukamera sekä pisteprojektori eli dot-projektori. TrueDepth-järjestelmä luo 30 000 infrapunapistettä kasvoille, joiden avulla pystytään mallintamaan kasvojen muotoja. Näiden pisteiden avulla puhelin vertaa jokaisella lukituksen avaamisyrityksellä aikaisemmin Face ID:n asennusprosessissa luotua kasvojen mallinnusta.\nTestijakson aikana Face ID tuntui toimivan hyvin nopeasti ja varmasti. Ominaisuus oli jatkuvasti testijakson aikana päällä ja se ei tuottanut yhtään ongelmaa. Toki kyseessä ei ole kovinkaan nopea lukituksen avausvaihtoehto, jos verrataan perinteisempään sormenjälkilukijaan. Häiritsevin seikka Face ID:ssä testijakson aikana oli se, ettei ominaisuus automaattisesti ohita lukitusnäyttöä, vaan lukitusnäyttö täytyy itse vielä pyyhkäistä ylös.\nFace ID on kuitenkin varsin toimiva ratkaisu. Apple hyödyntää tekniikkaa muun muassa Apple Payn maksujen suorittamisessa, sovelluksien lataamisessa App Storessa sekä kolmannen osapuolen sovelluksissa, joissa ominaisuus on otettu käyttöön.\nSuomiMobiilin testirepertuaariin kuuluva pakkastesti toteutettiin myös Apple iPhone XR -puhelimelle. Testissä on tarkoitus testata kuinka hyvin puhelimet kestävät pakkasta. Laitoimme iPhone XR:n pakastimeen ja katsoimme kuinka paljon 60 minuutin olo -18 asteessa kulutti akkua. Testi suoritettiin kahdesti: ensimmäisellä kerralla puhelimen näytön ollessa kiinni sekä toisella kerralla YouTube-videon toistuessa näytöllä.\nEnsimmäisellä testauskerralla puhelin laitettiin 60 minuutiksi -18 asteen pakkaseen näytön ollessa sammutettuna. Testin jälkeen puhelimesta oli kulunut akkua 2 prosenttia, joten akunvaraus oli tippunut 98 prosenttiin. LCD-tekniikkaan perustuva kosketusnäyttö ei kuitenkaan tykännyt kylmästä, vaan muuttui jopa normaalia hyytelömäiseksi. Tavallisessa huoneenlämmössä näyttö palautui muutamassa minuutissa normaaliksi.\nToisella testauskerralla puhelin laitettiin jälleen 100 prosentin akunvarauksessa 60 minuutiksi -18 asteen pakkaseen. Tällä kertaa puhelimen näyttö oli päällä koko testin ajan ja toisti YouTube-sovelluksen kautta HD-tasoista videota. Tämän testin jälkeen akkua oli kulunut 15 prosenttia, joten puhelimen akunvaraus oli 85 prosenttia. Myöskin tämän testin jälkeen laitteen näyttö muuttui selvästi hyytelömäiseksi.\nPakkastesti osoitti, että Apple on tehnyt hyvää työtä iPhone XR:n pakkaskestävyyden suhteen. Aikaisemmin Applen puhelimet ovat olleet varsin heikkoja pakkasessa, mutta viime vuosina tähän on tullut muutoksia. Testissä saadut tulokset ovat vastaavalla tasolla parhaiten pakkastestissä selvinneiden puhelimien kanssa. Ainoa ongelma oli oikeastaan LCD-tekniikkaan perustuva näyttö, joka muuttuu kovassa pakkasessa varsin hyytelömäiseksi. Ongelma ei kuitenkaan ole kovin vakava, sillä näyttö muuttuu normaaliksi nopeasti huoneenlämmössä.\nApple luottaa iPhone XR:n kohdalla vahvasti yhteen kameraan, mikä on jopa pienoinen yllätys. Yhtiön kalliimmissa iPhone XS -puhelimessa on kaksoiskamera, joten kamera on yksi osa-alue, jossa Apple on päättänyt karsia. Pääkamera toimii 12 megapikselin suuruinen sensori, kun taasen etukameran tarkkuudeksi on ilmoitettu 7 megapikseliä. Koska puhelimessa on ainoastaan yksi pääkamera, niin iPhone XR ei pysty tarjoamaan etuuksia, joita kaksoiskamerat tuovat mukanaan. Lukuisat valmistajat luottavat kaksoiskameroihin jo selvästi edullisimmissakin puhelimissa, minkä takia toisen kameran uupuminen iPhone XR:stä on hieman kyseenalaista. On kuitenkin ymmärrettävää, että kaksoiskamera ei aina tuo mukanaan selvää hyötyä.\nPääkameran 12 megapikselin sensorissa aukon koko on f/1.8, polttoväli 26 mm ja pikselikoko 1.4 µm. Kamerassa on lisäksi optinen kuvanvakain (OIS) sekä vaiheen tunnistava automaattitarkennus. Apple on asettanut kameran tueksi myös nelois-LED-salamavalon, joka antaa mukavasti valoisuutta kuviin varsinkin hämärässä. Pääkameralla on lisäksi mahdollista taltioida videokuvaa jopa 4K 60fps -tarkkuudella.\nYleisellä tasolla iPhone XR:n pääkamera tuottaa varsin kohtuullista jälkeä. Hyvässä valaistuksessa kuvat ovat hyviä ja tarkkoja. Kuvissa on paljon yksityiskohtia ja värit ovat hyvinkin luonnollisia. Hieman hämärämmässä kuvista katoaa yksityiskohtia ja rakeisuus lisääntyy, mutta pääosin kuvat ovat myös hämärässä sillä tasolla, että niitä voisi jakaa kavereillekin. Toki Huawei laittoi omalla huippupuhelimellaan hämäräkuvauksen uudelle tasolle, eikä iPhone XR pärjää tässä taistossa. Kokonaisuutena puhelimen pääkamera on varsin hyvä, mutta ei tarjoa juurikaan mitään hämmästystä laatunsa osalta. Alla on muutamia testijakson aikana otettuja testikuvia.\nVarmasti iPhone XR:n yhden kameran suurimmista heikkouksista löytyy zoomauksesta. Puhelimessa tyydytään yhteen kameraan, eikä optista zoomausta ole mahdollistamassa erillinen teleobjektiivi. Puhelimessa on tällä kertaa tyydyttävä ainoastaan digitaaliseen zoomaukseen, joka ei ole kovinkaan hyvä. Henkilökohtaisesti olen ottanut jokapäiväiseen käyttöön tietyistä kaksoiskamerapuhelimista löytyvän 2x optisen zoomauksen, sillä se on ollut kätevä ja toimiva. iPhone XR:n kanssa tätä ominaisuutta ei voinut hyödyntää, sillä sellaista laite ei teknisesti tue. Lisäksi digitaalinen zoomaus osoittautui testijakson aikana varsin heikoksi. Alla on muutamia zoomaustestikuvia, joissa ensimmäinen kuva on otettu 1x-zoomauksella ja viimeinen kuva 5x-zoomauksella.\nzoomaus jotain 1-5x väliltä\nYksi hämmästelyä testijakson aikana aiheuttanut ominaisuus iPhone XR:n kamerassa oli muotokuvatila. Vaikka puhelimessa ei siis ole kaksoiskameraa, niin Apple on tuonut mukaan muotokuvatilan, joka tuottaa monista puhelimista tutun bokeh-efektin kuviin. Muotokuvatila on kuitenkin käytettävissä vain ja ainoastaan kuvattaessa ihmisiä. Bokeh-efektiä ei siis ole mahdollista saada kuviin, joissa on jokin muu kohde, esimerkiksi lemmikkieläin. Mielestäni tällainen rajoitus muotokuvatilassa ei ole kovinkaan ihanteellinen, kun lukuisissa muissa puhelimissa vastaava ominaisuus toimii hyvin kohteen ollessa ihan mikä tahansa. Toki yhdellä kameralla toteutus on hieman rajallista, mutta silti pitäisi olla mahdollista laajentaa bokeh-kuvaamismahdollisuuksia. Muutamien testikuvien perusteella muotokuvatila toimii kuitenkin ihmistä kuvatessa varsin hyvin.\nEtukamera on mielestäni iPhone XR:n kohdalla hyvällä tasolla. Apple hyödyntää 7 megapikselin sensoria, jossa aukon koko on f/2.2 ja polttoväli 32 mm. Etukameran kuvien laatu oli hyvää varsinkin hyvässä valaistuksessa. Hämärässä tarina on kuitenkin vastaava kuin lukuisissa muissa puhelimissa, eli kuvien laatu heikkenee selvästi. Apple on tuonut puhelimen etukameraan niin sanotun Retina Flash -salaman, mikä tarkoittaa sitä, että näyttö muuttuu valkoiseksi ja toimii näin etukameran salamana. Etukamerassa on myös muotokuvaominaisuus, jolla kuvista taustan saa sumeaksi. Testien perusteella ominaisuus toimi kohtuullisesti, mutta toisinaan oli myös hankaluuksia saada kuvista hyviä.\nVideokuvasta ei testijakson aikana testattu kovin paljoa. Kamera kykenee kuitenkin korkeintaan 4K 60fps -tarkkuuteen ja videokuvauksen laatu tuntui olevan todella hyvällä tasolla. Apple antaa mahdollisuuden videota kuvattaessa säätää kuuden tarkkuuden välillä, jota ovat 720p 30fps, 1080p 30fps, 1080p 60fps, 4K 24fps, 4K 30fps ja 4K 60fps. Hidastettua videokuvaa iPhone XR kykenee taltioimaan Full HD 120fps- ja Full HD 240fps -tasoisena, joten kovin erikoisia vaihtoehtoja tällaiseen kuvaamiseen ei löydy. Olisin Applen toivonut noin 900 euroa maksavassa puhelimessa lähtevän kelpailemaan muiden suurten älypuhelinvalmistajien kanssa, jotka mahdollistavat jopa 960fps:n hidastuskuvauksen.\niPhone XR:n kamerapuolella yksi suurimmista heikkouksista löytyy Applen omasta kamerasovelluksesta, joka on ainakin omasta näkökulmastani varsin huono. Kamerasovelluksen päänäkymä on yksinkertainen. Siinä on mahdollista vaihtaa karusellityylisesti muutamien kuvaustilojen välillä (nopeutettu, hidastettu, video, kuva, muotokuva, neliö ja panoraama) ja näiden kuvaustilojen kohdalta löytyy omia asetuksiaan kuvien säätämiseen. Valitettavasti yksi varsin erikoinen puute kamerasovelluksesta löytyy, siinä ei nimittäin ole manuaalikuvaamiseen mahdollistavia säätöjä. Olen tottunut Android-puhelimien puolella siihen, että lähes kaikki valmistajat tarjoavat ainakin kalleimmissa puhelimissaan laajoja manuaalikuvassäätöjä, jotta käyttäjä voi itse säätää asetuksia oman mielensä mukaisesti. Tällaista ei Applen kamerasovellus tarjoa.\nToinen kameran käytettävyyteen vaikuttava seikka on varsin hankalasti löydettävät kameran asetukset. Yleisesti asetukset ovat löytyneet suoraan kamerasovelluksesta, mutta iPhone XR:n kohdalla kameran asetuksiin pääsee käsiksi puhelimen asetuksien kautta. Tämän kautta löytyy muun muassa mahdollisuus vaihtaa kuvattavan videon laatua, tallennusmuotoa tai vaikkapa ottaa stereoäänen tallennus pois käytöstä. Mielestäni kamerasovelluksesta pitäisi löytyä suoraan tällaiset asetukset.\nTodennäköisesti yksi suurimmista mielenkiinnonkohteista iPhone XR:ssä itselleni oli iOS-käyttöjärjestelmä, johon en ole syvemmin perehtynyt sitten vuoden 2015, jolloin testasin iPhone 6S -puhelimet. Tämän jälkeen käyttöliittymä ja sen käytettävyys on hieman muuttunut, vaikka pääidea on edelleen sama. Kovin tarkasti tässä artikkelissa ei tulla perehtymään iOS-käyttöjärjestelmään, mutta iPhone XR:ssä käytettävästä iOS 12 -versiosta voi käydä lukemassa varsin kattavan katsauksen Mobiili.fin artikkelista.\nOlen käyttänyt viimeiset vuodet pitkälti ainoastaan Android-pohjaisia älypuhelimia, minkä takia iOS-käyttöjärjestelmään sai toden teolla perehtyä ja monet asiat tuntuivat aluksi vaikeilta oppia jopa minulle. iOS:n perusteisiin tottui nopeasti ja parissa päivässä käyttäminen tuntui jo luontevalta. En kuitenkaan testijakson aikana kehittynyt tehokkaaksi iOS-käyttäjäksi, sillä aivan kaikkea en kerennyt testaamaan. Androidiin verrattuna osa iOS:n ominaisuuksista sekä toimintatavoista vaikuttivat testijakson aikana varsin erikoisilta ja monesti mietinkin ”onpa Androidilla nämä asiat tehty selvästi helpommaksi”. Asia ei kuitenkaan ole näin yksinkertainen, sillä Androidia monta vuotta käyttäneenä toiminnot ovat jo valmiiksi takaraivossa. Samanlaisia ajatuksia on varmasti myös iOS:ia vuosia käyttäneellä, joka testaa Android-puhelinta.\niOS ja Android ovat aina olleet paljon puhuttavia asioita, mutta tosiasiassa kyseessä on mielipide- ja tottumisasia. Molemmat käyttöjärjestelmät tarjoavat vastaavia ominaisuuksia ja kaikki vaaditut perusominaisuudet toimivat molemmissa hyvin. Käytettävyydeltään Android ja iOS ovat kuitenkin erilaisia, minkä takia iOS sopii toisille paremmin kuin Android.\nTestijakson aikana iOS 12.1 toimi ilman ongelmia, eikä havaittavissa ollut suurempia vikoja. iPhone XR:n tekninen toteutus kykenee pyörittämään käyttöliittymää loistavasti, mikä ei tosin ollut suurikaan yllätys. Alla on muutamia näyttökuvia iOS:n käyttöliittymästä.\nPäätin testata iPhone XR:n kahdesta syystä: kyseessä on mielestäni mielenkiintoisin uusin iPhone-puhelin monelta osa-alueelta sekä sen takia, että en ole Applen tuotteita suuresti testaillut viime vuosina. Hieman alle kahden viikon mittaisen testijakson aikana iPhone XR pääsi vakuuttamaan monella osa-alueella, mutta varjopuolena on myös laitteen heikkoudet.\nErityisen positiiviseksi puoleksi iPhone XR -puhelimessa näen laadukkaan toteutuksen sekä perinteisen Apple-ilmeen, joka on pystytty hienosti säilyttämään. Rakenteessa myös vedenkestävyys on loistava ominaisuus. Testijakson aikana lisäksi laitteen suorituskyky osoittautui loistavaksi sekä äänentoistosta Apple ansaitsee positiivisia kehuja. Apple on lisäksi tehnyt hyvää työtä lisäämällä Dual-SIM-tuen sekä tuen langattomalle lataukselle. On lisäksi hienoa nähdä, että Apple tarjoaa iPhone XR:n kohdalla varsin laajan värivalikoiman, jollaista ei monesti Applelta ole nähty.\nVaikka puhelimesta on helppo keksiä paljon hyviä seikkoja, niin myös huonoa löytyy. Yksi näistä on näytön heikko tarkkuus, joka on yksi suurimmista ihmetyksen aiheista huippupuhelinkategoriaan laskettavassa puhelimessa. Lisäksi heikkoudeksi on helppo laskea perinteisen kuulokeliittimen puuttuminen sekä se, ettei Apple toimita laitteen mukana pikalaturia. Testijakson aikana sain myös hieman pettyä kamerasovelluksen puuttuviin ominaisuuksiin sekä lovinäyttöön, jota ei ollut mahdollista ”piilottaa”.\nSuomessa iPhone XR maksaa halvimmillaan 879 euroa, jolloin kyseessä on 64 gigatavun versio. Suhteutettuna puhelimen teknisiin ominaisuuksiin, niin mielestäni hinta on hieman yläkanttiin. Jos perusversion hinnoittelu olisi 100-150 euroa halvempi, olisi iPhone XR selvästi houkuttelevampi. Mutta kuten tiedetään, niin Applen tuotteista on aina joutunut maksamaan hieman kilpailijoiden puhelimia enemmän. Vaikka iPhone XR onkin kallis, niin silti SuomiMobiili suosittelee sen ostamista. Kyse ei ole tällä kertaa hinnasta, vaan siitä, mitä kuluttaja haluaa puhelimeltaan. Eritysesti iPhone XR tarjoaa Apple-käyttäjille selvästi eniten vastinetta rahoille iOS-puhelimien keskuudessa.\nApple iPhone XR -puhelinta tarjoavat jälleenmyyjät sekä edullisimmat hinnat löytyvät kootusti Hintaseuranta.fi -palvelun kautta.\nLaadukas ja hyvä design\nIP67-sertifioinnin mukaisesti pölyn- ja vedenkestävä\nHidas akun lataus (mukana ei pikalaturia)\nDual-SIM mahdollisuus eSIM:n varassa (tuki Suomessa vain Telialla)\nNokia 106 -puhelin julki – myös Nokia 230 sai uusia väriversioita\nUusia Nokia-puhelimia saatetaan nähdä 5. joulukuuta\nAndroidia käyttäneenä niin täytyy todeta että kyllä siellä asiat on tehty huomattavasti monimutkaisemmin\n2 helmikuun, 2020 at 3:49 pm\nEnsimmäinen Xr-luuri meni takuuvaihtoon, kun hävitti verkon tämän tästä kaikkialla. Sain uuden luurin, joka toimii moitteetta 4G alueella, mutta kesäpaikalla on vain 3G alue ja siellä päivittäin verkkoyhteys häviää vaikka näkyvissä täydet tolpat ja 3G. Pitää saamuttaa päivittäin ja käynnistää uudelleen. Alkaa usko mennä…


Magneettikatu 3 A 16 - Juli Living\nMagneettikatu 3 A 16\nViihtyisä kaksio viehättävällä parvekkeella\nTämän viihtyisän kaksion isossa keittiössä on valkoiset korkeakiiltoiset kaapistot trendikkäillä messinkisillä nuppivetimillä. Välitila on lasitettu ja keittiötaso on kestävää, vaaleaa graniittia. Keittiön ilmeen kruunaa Siemensin rosteriset kodinkoneet. Samaan keittiötilaan saat mahtumaan ruokapöydän sekä tuolit. Valoa tilaan tuo iso ikkuna. Harmonisessa kylpyhuoneessa on vaaleanharmaa Pukkilan laattalattia ja valkoinen seinälaatoitus. Varusteisiin kuuluu kääntyvä suihkuseinä, peilikaappi ja allaslaatikosto. Tilaa on myös pyykinpesukoneelle. Arjen luksusta lisää mukavuuslattialämmitys, mitä asukas voi itse säätää parilla asteella. Tilavassa makuuhuoneessa mukavasti kaappitilaa ja käynti asunnon lasittamattomalle parvekkeelle. Eteisessä on ison seinän leveydeltä kaappitilaa. Asunnon sähkökeskus on piilotettu eteisen kaapiston sisään. Näkymät olohuoneen ikkunoista avautuvat kaakkoon. Asunnossa on valmiina sälekaihtimet sekä valmiiksi asennetut verhokiskot. Lattiamateriaalina on kestävä tammilaminaatti. Lisäksi varusteisiin kuuluu Comelit -ovipuhelin, ovisilmä sekä turvalukko. Talo on savuton, joten tupakointi asunnoissa, parvekkeilla ja talon yhteisissä sisä- ja ulkotiloissa on kielletty. Tupakointi sallittu taloyhtiön tupakointipaikoilla. Asumisaika on vähintään 12 kuukautta vuokrasopimuksen alkamisesta. Kysy vapaista autopaikoista asiakaspalvelustamme juli@juliliving.com. Vuokraan sisältyy laajakaista 50 Mbit/s. Vesimaksu ei sisälly vuokraan. Koska asunto on uudiskohde, kuvat ovat suuntaa-antavia havainnekuvia ja valokuvat voivat olla vastaavasta asunnosta toisessa rapussa, kerroksessa tai pohjan peilikuvasta – tutustuthan pohjaratkaisuun ja markkinointiesitteeseen huolellisesti. Asunto vuokrataan kalustamattomana.


Seksitauteja tulee testattua liian harvoin vaikka ne voivat aiheuttaa monenlaisia oireita ja myöhempää lapsettomuutta. Telelab.fi -palvelu tekee Seinäjoen kaupungin asukkaille mahdolliseksi testata helposti onko saanut klamydia- tai tippuritartunnan. Palvelun käyttämiseksi tarvitaan näytteenottopakkaus, jonka voi tilata internetsivulta postitse kotiinsa. Näytteenottopakkauksen avulla voi ottaa ja lähettää virtsanäytteen laboratoriossa tutkittavaksi. Tieto testituloksen valmistumisesta lähetetään tekstiviestinä ja itse tulos on katsottavissa verkkopankkitunnuksia tai mobiilivarmennetta käyttäen suojatulta henkilökohtaiselta tulossivulta internetissä. Jos tartuntaa ei havaita, ei testin tehneen henkilön tarvitse missään vaiheessa mennä terveydenhuollon toimipisteeseen. Jos tartunta havaitaan, annetaan vastauksen yhteydessä lisäohjeet lääkityksen saamiseksi. Testaamisen kulut maksaa Seinäjoen kaupunki. Palvelu on tarkoitettu Seinäjoen kaupungin asukkaille. Palvelun käyttämiseksi tarvitaan verkkopankkitunnukset tai teleoperaattorin liikkeestä saatava mobiilivarmenne.\nTesti on tarkoitettu klamydiaa aiheuttavan Chlamydia trachomatis ja tippuria aiheuttavan Neisseria gonorrhoeae –bakteerien aiheuttamien infektioiden havaitsemiseen. Näytteenä on käyttöohjeen mukaan otettu virtsanäyte, joka lähetetään laboratorioon huolellisesti suljetussa Aptima Urine Specimen -putkessa. Virtsanäytteet säilyvät tutkimuskelpoisina huoneenlämmössä 30 vrk, mutta luotettavin tulos saadaan mahdollisimman tuoreesta näytteestä. Näytteen pakastuminen ei häiritse tutkimusta. Menetelmänä testissä käytetään ribosomaalisen RNA:n osoitusta transkriptiovälitteisellä monistuksella (Transcription Mediated Amplification, TMA). Menetelmä on akkreditoitu testaamisen suorittavassa laboratoriossa (standardit SFS-EN ISO 15189 ja SFS-EN ISO/IEC 17025).


Soini EU-ehdokkaaksi - vasemmisto peloissaan\nSoini lähti EU-vaaleihin ehdokkaaksi, ja nyt vasemmistoryhmät ovat kauhuissaan. Perussuomalaisille tulee paikkoja, kiitos heidän EU-kriittisyyden ja avoimen puheen äänestäjän ehdoilla. Nyt Soinin ehdokkuutta yritetään käyttää häntä vastaan, koska vasemmisto on selvästi huolissaan omista paikoistaan. Häviävän osan panettelua taas.\nSe, että Soini lähtee myös ehdolle eduskuntavaaleihin 2011 on rehellisyyttä äänestäjää kohtaan. Jos ja kun Soini tulee valituksi europarlamenttiin, on hänellä erittäin tärkeä missio johon riittää vajaakin kausi; Suomi ulos EU:n perustuslaista, eli Lissabonin sopimuksesta. Tätä asiaa ei kukaan muu edes uskalla kritisoida, ja siksi panikoidaan!\nVain Perussuomalaisten linja on pysyvä ja kansan tahtoa lähellä. Enpä ole kuullut Vasemmistoliiton tai SDP:n edustajien uskaltaneen kritisoida juuri mitään? Suomalainen vasemmisto kumartaa aina EU:lle.\nVasemmistoliiton puheenjohtajan Martti Korhosen puheet Soinin EU-kriittisen työn kestävyydestä ovat huvittavia. Kommentti siitä, että Soinin ja Perussuomalaisten työ EU:n diktatuurisia toimia vastaan loppui siihen, jos Soini tulee takaisin eduskuntaan vuonna 2011, on ajattelematon. Mihin se EU-kriittisyys siitä katoaisi? EU:n perustuslain vastaista työtä tehdään niin kotimaassa, kuin ulkomailla. Työ on tärkeää jo ruohonjuuritasolla kansalaisten keskuudessa!\nMyös Vasemmistoliiton puoluesihteeri Puhakan heitto Halla-Ahon saaman syytteen peittelystä on naurettava. Eihän kaupunginvaltuutettu Jussi Halla-Aho edes kuulu puolueeseen, ja hänelle ollaan jo pidempään kerätty omaa listaa hänen kannattajien toimesta. Tähän ei Perussuomalainen puolue ole liittynyt millään tavalla. Halla-Aholle toivon voimia tulevaisuuteen ja menestystä. Kuitenkin on selvää, ettei tällä hetkellä hänelle ole tilaa Perussuomalaisten euroehdokaslistalla.\nEn viitsi heikompien yrityksistä panetella Perussuomalaista linjaa edes suivaantua. On suorastaan huvittavaa, miten pelokkaat vastaehdokkaat heräävät kritisoimaan kaikkea. Soinin puhe oli vakuuttava. Hän on Suomen kansan keino saada ääni kuuluviin! Ei vasemmistoliitto, eikä SDP aja äänestäjän asiaa. Minulle voi toki kertoa, jos joku on eri mieltä, mutta tähän mennessä ainoat konkreettiset muutokset Suomen EU-politiikassa ovat tulleet Soinin ja Perussuomalaisten suista.\nPS-nuorten hallituksen jäsen\nJulkaistu 24.04.2009 klo 17:23


Miten Windows 11 pääsee kokeilemaan ennen sen julkaisua? (3 vastausta) - X2.fi\nMiten Windows 11 pääsee kokeilemaan ennen sen julkaisua?\nAnonyymi käyttäjä 16. heinäkuuta, 2021 8:39\nKannattaa ensin selvittää, täyttääkö kone win 11 vaatimukset.\nAnonyymi käyttäjä 17. heinäkuuta, 2021 0:20\nAnonyymi käyttäjä 17. heinäkuuta, 2021 0:29\nWindows Insider ohjelmassa mukana olevat kai saa ladattua sen jo, eli liity siihen.\nAnonyymi käyttäjä 17. heinäkuuta, 2021 3:06


Silja`s: Türkiye Matkapäiväkirja ☀ Day 6 Countdown\nViimeinen kokonainen päivä Marmariksessa. Tuntui ihan uskomattomalta, että viikko oli kulunut niin nopeasti, vastahan me tultiin! Joka päivä tuli kyllä vähän shoppailtua, mutta onni on, että tuolla on aika edullista kuitenkin. Vaikka mielestäni ostin vaikka mitä ja podin välillä syyllisyyttäkin siitä, että olin tuhlannut kauheasti, niin loppupeleissä mä en niin hirveästi ostellut. Mun siskokin oli ihan ihmeissään, että "et sä nyt niin kauheasti tuhlannut!". Sitäpaitsi, kerranhan tuolla nyt sitten ollaan enkä ollut koko lomani aikana mitään ostanut, kun säästin tähän reissuun. Joten, pois huono omatunto!:)\nTää päivä lojuttiin taas altailla, shoppailtiin, syötiin ja ihan vaan oltiin. Illan asuna toimi maximekko, joka onkin vilahtanut täällä blogin puolella kerran-pari, mutta vihdoin ja viimein näätte sen kunnon käytössä!\nTykkään tosta mekoska ihan mielettömästi ja se oli kyllä ihan nappiostos, vaikka jossain vaiheessa aloin epäilemään oliko ostos sittenkään hyvä. Oli se! Silloin, kun tuntee olonsa mukavaksi jossain vaatteessa, niin silloin se on parasta!\nIllastimme Myamissa ja valittiin jälleen merenantimia: mustekalarenkaita, simpukoita valkoviinikastikkeessa ja kalmareita. En ollut ennen maistanut tollasia simpukoitakaan ja oivoi ne oli hyviä! Mä en keksi mitään pahaa sanottavaa ruoasta! Olen sitä mieltä, että jos joku Turkkilainen tulis pyörittämään tän tasoista ravintolaa, kuin Myami Suomeen, se menestyisi takuuvarmasti! Koko henkilökunta oli niin ihana, hymyilevä, avulias, kohtelias ja todella ammattimaista. Kaikesta jäi niin hyvä fiilis ja mikä ihaninta, että asiakas lähtee hymyillen, miltei nauraen kotio. Todella mielellään antaa tippiä ja siksi mekin tultiin koko ravintolaan jopa kolme kertaa!\nIhana lonkero tossa ♥ lautasella!:D\nRuoan jälkeen fiilisteltiin maisemia ja mentiin meidän oman hotellin baariin juomaan yhdet.. Sain oikein ilotulituksen mun drinksuuni! Pelkäsin kokoajan, että koska noi lasit tossa yläpuolella räjähtää..\nMun ennakkoluulot ja mielipide Turkkia tai ainakin Marmarista kohtaa muuttuivat valtavasti matkan aikana. Olen saanut kuulla paljon, että Turkki olisi mm. likainen maa, miehet ovat todella päällekäyviä naisia kohtaan eivätkä ota katsekontaktia, kun tekevät kauppoja ja vähän halveksuvat naisia ja sen takia epäilin hirveästi, että oliko tää nyt sittenkään hyvä paikka ja olisiko sittenkin pitänyt valita Kreikka.\nMä en saanut kertaakaan kokea mitään tuollaista.\nEnsinnäkin, Turkkilaiset ovat todella siistejä! Kokoajan joku oli putsaamassa katua ja jokaisessa vaateliikkeessä ja ravintolassa oli todella siistiä. Ruokapaikoissa ne oikein väijyy siellä, että koska saa siivota pöydän! Miettii nyt kuinka paljon siellä on asukkaita ja turisteja ja kuinka siistinä ne pitää koko paikkaa!\nMua peloteltiin siitä, että kun oon vaaleatukkainen, niin Turkkilaiset hyökkää päälle, huutelee rivouksia ja yrittää ostaa kameleilla, mutta onhan siellä blondeja, vaikka kuinka paljon! Osa Turkkilaisista naisistakin on vaaleaverikköjä, eikä kukaan ketään ahdistellut. Ja kauppoja sain tehdä ihan rauhassa ilman välinpitämätöntä asennetta tai halveksuntaa. ♥ tinkasi kyllä mun puolesta suurimman osan, koska en itse voi sietää koko touhua. Saan kokea sitä ihan tarpeeksi omassa työssäni.:D\nMutta siis, tän jutun pointti oli se, että minä ekakertalaisena ulkomaanmatkailijana suosittelen oikein lämpimästi Turkin Marmarista! :) Loma oli niin onnistunut, että lähtisin milloin vain uudelleen!\nssussuu 27. elokuuta 2012 klo 10.34\nToivon, että kerkeät vastata kysymyksiini ennen kuin meidän koneemme lähtee kohti Turkkia! :-)\nMutta siis pakkaamisesta. Pakkasitko jotain turhaa? Tai olisitko tarvinnut jotain mitä ei tullut mieleen pakata!? Mulla on pakkaamisen kanssa kauhea ongelma!!\nToisekseen osaatko sanoa yhtään kuinka paljon teillä meni rahaa tuolla eli siis kuinka paljon reissuun pitäisi varata käyttörahaa? :-) Aamiainen meillä kuuluu hotellin hintaan niinkuin teilläkin.\nSilja - bebeeh.blogspot.com 27. elokuuta 2012 klo 11.19\nJee, kerkeen vastata!:)\nTurhaa pakkasin mukaan lenkkivaatteet, kun aateltiin ihan tosissaan, että urheillaan tuollakin, mutta eihän siinä kuumuudessa voinut!:D Parit shortsit jäi käyttämättä, kun hame oli kevyempi pitää päällä. Muuta ei kyllä turhaa ollut eikä oikeen olisi tarvinnutkaan, kaikki vaatteet osui aika nappiin ja sitten käytin vaatteita, jotka ostin paikan päältä.:)\nshoppailu/kulutusrahaa varattiin molemmat 500€, mutta meille molemmille tuli tili kesken matkan, joten meni varmaan 600€. Meille kuului myös aamiainen hotelliin.:) Ruuat maksoi joku 50€/päivä ja tietysti riippuu, missä ja mitä syö!:)\nssussuu 27. elokuuta 2012 klo 12.37\nJes kiva, kiitos! :-)\nAjattelinkin, että kaikki ns. ilmavat vaatteet voivat olla mukavimpia päällä!\nPitkiä vaatteita ei varmaan tarvitse? Vai!? :-D\nItse olen ajatellut ottaa tuon 500e matkarahaa. Palkkaa minulle tulee ikävästi juuri viides päivän kun palataan Suomeen! :-/\nMutta kiitos vinkeistä <3\nSilja - bebeeh.blogspot.com 27. elokuuta 2012 klo 16.02\nVoi sinne ottaa jonkun ohkasen pitkähihasen mukaan, ainakin lentokoneeseen, kun siellä mä jäädyin!:) Mutta muuten et tarvi kyllä mitään!:D Ja rahat riittää varmasti!:)\nssussuu 27. elokuuta 2012 klo 21.04\nkiitti vinkeistä<3 ihanaa että joku jaksaa olla noin ystävällinen myös tuntemattomille :-) anteeksi kun huomautan mutta oisko mahdollista saada kommentoinnista sanavahvistus pois?!\nSilja - bebeeh.blogspot.com 27. elokuuta 2012 klo 21.07\nhaha, en ollut huomannutkaan, että siellä oli se päällä! Itseeki aina ärsyttää se! Kiitos itsellesi, kun vinkkasit!:D♥\nEmilia 27. elokuuta 2012 klo 20.18\nIhania matkakuvia taas kerran :) ja toi mekko, ihan unelma!\nSilja - bebeeh.blogspot.com 27. elokuuta 2012 klo 21.06\nAnonyymi 10. kesäkuuta 2014 klo 0.33\nHeippa! Aivan ihana matkapäivis reissustas :) Luen tätä ihan lumoutuneena.. Vaikka oon ennenki Turkissa käyny niin tää on hyvä muistutus siitä tunnelmasta :)\nSiljaS 10. kesäkuuta 2014 klo 13.20\nKiitos kovasti, ihana kuulla<3 Itekin aina välillä lueskelen näitä uudelleen ja uudelleen, kun iskee kova matkakaipuu:)) <3


Gluteenittomat ja vegaaniset letut - Kaapista puuttuu kakku\nkirjoittanut Anniina kesäkuu 20, 2019\nJos pitäisi valita yksi makumaailma, joka kuvastaa hyvin kesää, se olisi minulle ehdottomasti letut, mansikat ja vaniljajäätelö. Ja siksi juhannuksena meidän pöydässä varmasti yksi ateria on pelkästään lettuja! Meidän lapsi on tykästynyt lettuihin ja täällä ollaankin varottu puhumasta letuista, jos niitä ei oikeasti ole paistamassa, koska muuten lapsi kipittää keittiöön ja seuraavaksi voi jo kuulla hänen vaativan huudon ”lettu, lettu, lettu!”. 😀\nMeidän perheessä on tapana kutsua Lettumestariksi sitä, joka saa useimmiten lettujen paiston onnistumaan. Koska myönnetään: Välillä lettujen paistaminen on repaleisten ja raakojen tai kovien ja palaneiden lettujen sumaa. Tällä hetkellä minä kannan titteliä, mutta se ei aina ole ollut niin. Perheen lettumestariksi pääsin, kun aloin keskittymään touhuun kunnolla. Tässä omat vinkit onnistuneisiin letunpaistoihin:\nAnna taikinan turvota! Varsinkin gluteenittomissa letuissa tärkeää.\nKuumenna pannu tarpeeksi kuumaksi ennen kuin kaadat siihen taikinaa.\nKäytä paistossa margariinia, vaikka kuinka olisi pannussa tarttumaton pinta.\nAnna margariinin sulaa kunnolla ja kääntele pannua, jotta margariini leviää koko paistoalalle.\nKaada taikinaa tarpeeksi mutta älä liikaa! Luota siihen, että taikina kyllä ”kypsyy paksummaksi” pannulla.\nKäytä leveää lastaa lettujen kääntämiseen. Voit kurkistaa lastalla letun alle ennen kuin käännät sen. Jos lettu tuntuu pysyvän koossa ja on jo saanut väriä, voit kääntää letun.\nJa viimeisin ja tärkein neuvo: keskity vain lettujen paistoon, älä siis multitaskaa samaan aikaan (puhu puhelimessa, täytä tiskikonetta, lue satuja, leikitä kissoja tms.) tai olet pian entinen Lettumestari 😉 Kokemusta on!\nMaidottomien ja munattomien ja gluteenittomien lettujen teko voi epäilyttää, mutta ihan turhaan. Alpron Go On-soijarahka on mainio kananmunankorvike lettutaikinassa. Rahka tuo maun lisäksi täyttävyyttä, joten älä ylläty, jos lettuja ei jaksakaan syödä ihan niin monta kuin on tottunut. Tällä ohjeella voi tehdä myös suolaisia lettuja ja sellaisten resepti varmasti nähdäänkin tämän blogin puolella lähiaikoina.\nMikä on sinun kesääsi parhaiten kuvaava makumaailma? Lämmintä ja ihanaa juhannusta kaikille! 🙂\nAinekset (noin 6 isoa lettua)\n5 dl sokeritonta soijamaitoa\n1 dl soijarahkaa (Alpro Go On)\n2 1/2 dl riisijauhoja\npaistamiseen vegaanista margariinia (esim. Sunnuntai Laktoositon)\nVatkaa kulhossa soijarahka ja soijamaito sekaisin.\nSekoita kuivat aineet keskenään ja vatkaa ne nesteen sekaan, kunnes taikina on tasaista.\nPaista letut kuumalla pannulla aina lisäten margariinia jokaisen letun välissä.\nTarjoile tuoreiden mansikoiden ja soijajäätelön kanssa.


Kokeisiin osallistumisen edellytyksenä on rekisteröityminen Julkisen valinnan tutkimuskeskuksen (Public Choice Reserach Centre, PCRC) ylläpitämään ilmoittautumisjärjestelmään osoitteessa http://pcrclab.utu.fi.\nRekisteröitymisen vahvistaminen tehdään kirjallisesti allekirjoittamalla ilmoittautumislomake ensimmäisellä osallistumiskerralla.\nRekisteröimällä ilmaiset halukkuutesi osallistua PCRC:n tutkijoiden järjestämiin päätöksentekokokeisiin.\nJokaiseen koetilaisuuteen kutsutaan tietty ennalta määritelty lukumäärä osallistujia. Vain kutsutut osallistujat voivat osallistua kyseiseen koetilaisuuteen.\nJos saat kutsun koetilaisuuteen, sinun täytyy varmentaa osallistumisesi vastaamalla kutsusähköpostiin. Osallistumisilmoittautumiset ovat sitovia.\nOsallistumisesta maksetaan rahapalkkio. Palkkio koostuu osallistumismaksusta (show-up fee) ja varsinaisessa koetilaisuudessa ansaituista palkkioista. Maksun suuruus riippuu omista ja muiden osallistujien valinnoista sekä osittain sattumasta.\nKaikki koetilaisuuteen kutsutut ja ajoissa saapuneet koehenkilöt ovat oikeutettuja saamaan osallistumismaksun (show-up fee) riippumatta siitä, osallistuvatko he itse varsinaiseen kokeeseen.\nJokaiseen koetilaisuuteen kutsutaan muutama ylimääräinen henkilö. Kokeeseen osallistujat kutsutuista valitaan first come, first serve periaatteella, eli ensimmäisinä paikalle tulleet otetaan ensimmäisinä sisään.\nTullessasi kokeeseen ota mukaasi kuvallinen henkilötodistus (opiskelijakortti kelpaa). Henkilöllisyyden todentaminen on edellytyksenä osallistumismaksun maksamiselle.\nKoetilaisuuden aikana jokaisen koehenkilön tulee noudattaa kokeen järjestäjän antamia kirjallisia ja/tai suullisia ohjeita.\nOta huomioon, että ilmoittautuminen on sitovaa  tulematta jättäminen ilman peruutusta saattaa pahimmillaan johtaa koetilaisuuden peruuntumiseen.\nRekisteröityessäni PCRC:n koejärjestelmään ymmärrän ja hyväksyn seuraavat seikat:\nYmmärrän, että tulematta jättäminen tai myöhästyminen koetilaisuudesta voi johtaa koetilaisuuden peruuntumiseen. Ylivoimaisen esteen ilmaantuessa olen velvollinen ilmoittamaan peruutuksesta kokeen järjestäjälle vähintään vuorokauden (24 h) ennen koetilaisuuden alkua.\nSaapumatta jättäminen ilman hyvää syytä johtaa merkintään osallistujarekisterissä. Mikäli saapumatta jättämisiä ilman peruutusta kertyy useampia, koehenkilöä menettää osallistumismahdollisuutensa tuleviin kokeisiin.\nYksittäisen koehenkilön kokeessa tekemiä valintoja ei yhdistetä ilmoittautumisrekisterin tietoihin, vaan koetilaisuuksien tulokset analysoidaan ryhmätasolla. Toisin sanoen päätöksenteko on täysin anonyymia.\nJärjestelmän tietosuoja: kts. rekisteriseloste.\nSelosteeseen sisältyvät myös henkilötietolain 24 §:n perusteella informoitavat tiedot\nSuomen Akatemian Julkisen valinnan tutkimuskeskus (Public Choice Research Centre, PCRC), Turun yliopisto\nPublicum (Assistentinkatu 7)\nFIN-20014 Turun yliopisto.\nPCRC:n kokeellisen päätöksenteon laboratorion koehenkilörekisteri\n(rekisteröityjen ryhmä/ryhmät ja näihin liittyvät tiedot tai tietoryhmät)\n5.1 Koehenkilön perustiedot\n\tasiointikieli (suomi)\n5.2 Koehenkilön muut taustatiedot\n\topintojen aloitusvuosi\n\tpääaine/opintosuuntaus tai ammatti\n5.3 Koehenkilön ilmoittautumis- ja osallistumistiedot\n\taikaisemmat ilmoittautumiset\n\taikaisemmat kokeet, joihin koehenkilö on osallistunut\n\tsaapumatta jättämiset\n\thenkilötietojen muutokset opiskelijan oman ilmoituksen mukaan\n\tYksittäisen koehenkilön tietoja ei luovuteta rekisteristä ulkopuolisille\n\tTietoja luovutetaan vain 1) asianosaiselle tai 2) lakiin perustuvan oikeuden nojalla\n\tKoehenkilörekisterin yksittäisen koehenkilön tietoja ei yhdistetä kokeissa saataviin tuloksiin, tulosten käsittely tapahtuu aina kokonais- ja/tai jakaumatasolla.\n8.\tRekisterisuojauksen periaatteet\n\ttiedot säilytetään PCRC:n erillisellä palvelimella.\n\ttietoihin on pääsy vain järjestelmän käyttäjätunnuksen saaneilla\n\tjärjestelmä on suojattu salasanalla\n\trekisterin ja työasemien väliset yhteydet on suojattu niin, etteivät ulkopuoliset pääse tietoihin käsiksi\n\thenkilökunnan käyttäjätunnukset ja salasanat myöntää atk-keskus\n\tkäyttöoikeus rajoitetaan joko pelkästään tietojen katseluun tai päivittämiseen siinä laajuudessa kuin kunkin työtehtävät edellyttävät\n\tperus- ja ilmoittautumistietoja voivat muokata ainoastaan rekisterin käyttöoikeuden saaneet Turun yliopiston toimihenkilöt\n\tmuilta osin noudatetaan henkilötietolakia (523/99), lakia viranomaisten toiminnan \tjulkisuudesta (621/99) sekä Turun yliopiston säädöksiä henkilötietojen käsittelystä, suojaamisesta, kulunvalvonnasta, tilojen käytöstä ja lukitsemisesta.\n\trangaistukset henkilörekisteririkoksesta, henkilörekisteriin kohdistuvasta tietomurrosta ja säädetyn vaitiolovelvollisuuden rikkomisesta mainitaan henkilötietolain 48 §:ssä.\n9.\tTietojen korjaaminen (tietojen tarkastus- ja muuttamisoikeus)\n\tkoehenkilöllä on oikeus tarkastaa rekisteriin sisältyvät itseään koskevat henkilötiedot, ellei henkilötietolaista muuta johdu\n\tkoehenkilöllä on oikeus korjata rekisteriin sisältyvät itseään koskevat virheelliset henkilö- ja taustatiedot\n\thenkilökohtaiset tiedot ovat nähtävissä ja muutettavissa kirjautumalla ilmoittautumisjärjestelmään osoitteessa pcrclab.utu.fi\nHyväksytkö sivuston käyttöä ja yksityisyydensuojaa koskevat ehdot?


Kjaer Weisin säihkyvät uutuudet ovat rantautuneet Jolieen | Jolie\n17.06.2015, Hannamari Rahkonen\nMeitä on jälleen muistettu postipaketilla, jonka lähetyskaupungiksi on leimattu yksi suosikeistamme, New York. Ei ollut vaikea arvata kuka oli mysteeripaketin lähettäjää – asialla oli tietysti viime vuoden lokakuussa Jolieen rantautunut Kjaer Weis. Maaliskuussa eleganssi sarja kasvoi viidellä uutuussävyllä ja nyt kattava valikoima laajenee entisestään!\nKjaer Weisin houkutteleviin metallirasioihin pakatut tuotteet ovat ilahduttaneet sävyvalikoimien ja loistavan levittyvyyden lisäksi myös voidemaisella koostumuksellaan. Tuotteet sisältävät puhdistavaa ruusunkiulukkaöljyä, luonnollista kuultoa antavaa mica-mineraalia, pehmittävää mantelinsiemenöljyä, hoitavaa jojobaöljyä ja epäpuhtauksia ehkäisevää vaniljauutetta.\nKookoksesta johdettu kapryyli-triglyseridi luo iholle erittäin kevyen ja silkkisen tuntuman ja sen voimakas antioksidanttisuoja takaa niin meikkipohjille, poskipunille kuin korostustuotteillekin pitkän säilyvyysajan. Kaikkiin Kjaer Weis -uutuuksiimme on saatavilla myös edullisemmat täyttöpakkaukset Jolie shopissa ja webshopissa.\nKjaer Weis Dazzling Bronzer on aurinkopuuterin ja varjostustuotteen tavoin toimiva korostustuote – veikkaamme, että useampikin teistä kesäkaunottarista tulee ihastumaan tähän! Lämpimän pronssinen sävy yhdistettynä voidemaiseen koostumukseen tuo kasvoille kaunista rusketuksen hehkua. Tummemmilla ihonsävyillä Dazzling toimii parhaiten korostustuotteena. Voit taputella tuotetta poskipäille ja/tai poskiluun alapuolelle sekä ohimoille ja otsan reunoille sormin tai siveltimellä.\nLuomiväri Grace on yksi niin kutsutuista arjen luottosävyistä, sillä sen pehmeän mokkainen, lämpimän beige ja puolimattainen väri sopii lähestulkoon kaikille. Kjaer Weisin luomiväreissä on hyvin silkkinen koostumus, joka tekee niiden levittämisestä helppoa ja siistiä. Sävyjä voi vahvistaa kerrostamalla tai kostuttamalla luomivärisutia ennen luomivärin ottamista.\nVoidemainen poskipuna Happy edustaa kesän kirkkainta ja ilakoivinta meikkikosmetiikkaa täyteläisen kirkkaan ja kylmän pinkissä sävyssään. Raikas väri toimii pikaisena piristäjänä niin poskipäillä kuin huulillakin kiirehtiessäsi rannalta iltamenoihin tai kun olet lähdössä kesän ikimuistoisimpiin juhliin. Helposti levittyvä voidemainen koostumus sulautuu ihoon kauniisti ja jättää kuulaan pinnan.\nTervetuloa tutustumaan kesäkauden Kjaer Weis -uutuuksiin Jolie shopissa ja webshopissa!\n« Algamaris – lisää vaihtoehtoja kemiallisille aurinkosuojatuotteille\nFreesimpi juhannuskattaus »


lomakodit – Anne Frankin talo, Amsterdam: Talot ja muut | HomeAway\nVeneet – katso 109 vaihtoehtoa\nAsuntolaivat – katso 86 vaihtoehtoa\nLöydä sinulle sopivin paikka – Anne Frankin talo\nHae 2 385 loma-asuntoa\nMissä voin yöpyä lähellä kohdetta Anne Frankin talo, Amsterdam?\nVuonna 2019 tarjoamme ison valikoiman majoitustiloja lähellä kohdetta Anne Frankin talo: 2 385 lomakotia, kuten Talot (990 kpl) ja Asunnot/huoneistot (1 002 kpl). Löydä paras majoitus perheellesi tai ystävillesi kohteesta Anne Frankin talo.\nMikä on paras alue yöpyä lähellä kohdetta Anne Frankin talo?\nMatkustitpa sitten perheesi tai ystäviesi kanssa ja olipa suunnitelmissasi sitten pitkä lomamatka tai lyhyt viikonloppuloma, seuraavilta alueilta löydät laajimman loma-asuntovalikoiman lähellä kohdetta Anne Frankin talo:\nWatergraafsmeer: 643 loma-asuntoa\nVoinko vuokrata tämän loma-asuntotyypin läheltä kohdetta Anne Frankin talo: Talot?\nTietysti. Lähellä kohdetta Anne Frankin talo löytyvät Talot: 990 kpl HomeAwayn sivustolla. Muihin suosittuihin loma-asuntotyyppeihimme lähellä kohdetta Anne Frankin talo kuuluvat:\nVoinko löytää loma-asunnon, johon kuuluu uima-allas, läheltä kohdetta Anne Frankin talo?\nKyllä, voit valita haluamasi loma-asunnon, johon kuuluu uima-allas. Valikoimistamme löytyy 838 loma-asuntoa, joihin kuuluu uima-allas ja jotka sijaitsevat lähellä kohdetta Anne Frankin talo. Pääset tarkastelemaan valikoimissamme olevia lomakoteja hakukentän avulla.\nVoinko varata loma-asunnon suoraan verkosta tai välittömästi läheltä kohdetta Anne Frankin talo?\nKyllä, HomeAwayn valikoimista löytyy 2 385 verkosta varattavissa olevaa ja 1 667 välittömästi varattavissa olevaa loma-asuntoa läheltä kohdetta Anne Frankin talo. Älä jää odottamaan! Käy tutustumassa valikoimissamme oleviin lomakoteihin hakukentän avulla ja valmistaudu matkallesi lähelle kohdetta Anne Frankin talo!\nTutustu kohteen Anne Frankin talo lähellä sijaitseviin alueisiin


Paras joukkue voittamaan punaisen Pokemon Heart Gold- ja Soul Silver -voitossa - Urheilu\nParas joukkue voittamaan punaisen Pokemon Heart Gold- ja Soul Silver -voitossa\nPunainen on viimeinen ja vaikein vastustaja, jota pelaaja kohtaa Pokemon HeartGold- ja SoulSilver -peleissä.\nValmentaja käyttää erittäin korkean tason Pokemoneja, mukaan lukien taso 88 Pikachu. Redin tiimiin kuuluu myös muita tehokkaita Pokemoneja, kuten: Snorlax, Lapras, Venusaur, Charizard ja Blastoise.\nKaikki tämä on sanottu, on selvää, että Red on perimmäinen vihollinen testatakseen Pocket Monstersia vastaan. Tässä on paras joukkue, jota voittaa hänet.\nkuinka paljon rahaa roblox tienaa\nHuomaa: Tämä artikkeli heijastaa kirjoittajan henkilökohtaista mielipidettä.\nParas joukkue Rediä vastaan Pokemon Heart Goldissa ja Soul Silverissä\nMamoswine (Kuva Pokemon Companyn kautta)\nMamoswine on ensimmäinen paras joukkue, joka on käyttänyt Rediä vastaan peleissä. Koska Ice/Ground-tyyppi tekee siitä erittäin tehokkaan Sähkötyypit , ja siksi sitä tulisi käyttää Redin Pikachun poistamiseen.\nOpettaessasi Mamoswinen voimakkaan Ground-tyyppisen liikkeen, kuten maanjäristyksen, pelaajat lyövät Pikachun hetkessä.\nHo-Oh (kuva Pokemon Companyn kautta)\nEi varmasti voi satuttaa, että sinulla on a Legendaarinen Pokemon joukkueessa, kun he taistelevat Rediä vastaan. Ho-Oh, Fire/Flying-tyyppi, on erinomainen valinta.\nHo-Oh: n poikkeukselliset tilastot ja Fire-tyyppiset hyökkäykset ovat täydellisiä Redin Venusaurin eliminoimiseksi. Sacred Fire -liikkeen pitäisi hoitaa se ilman ongelmia.\nAmpharos (Kuva Pokemon Companyn kautta)\nElectric-tyyppinen Ampharos on seuraava tiimin jäsen, joka tarvitaan pelaajan voittamaan Red. Tämän Pokemonin pitäisi pystyä lyömään sekä Redin Blastoise että hänen Laprassa sähköhyökkäyksen avulla.\nOn kuitenkin tärkeää, että Ampharos ja kaikki muut pelaajan Pokemonit ovat riittävän korkealla tasolla voidakseen kilpailla kokeneen punaisen kanssa.\nFeraligatr (kuva Pokemon Companyn kautta)\ncall of duty pitkälle menevä sodankäynti klaanisodat\nFeraligatr on erinomainen valinta, kun vesityyppisten Pokemon-pelaajien tulisi käyttää tiimiään taistellessaan Rediä vastaan.\nRed's Charizard ei kestä kovin kauan, jos pelaaja käyttää yhtä monista Feraligatrin siirtopoolissa olevista tehokkaista vesihyökkäyksistä sitä vastaan.\nFeraligatrilla on erinomaiset puolustus- ja hyökkäystilastot. Pelaajilla, jotka ovat valinneet ensimmäisen evoluutionsa (Totodile) aloituspokemoniksi peleissä, on jo ratkaiseva etu sen kokemuksen myötä, joka se on saanut säännöllisen pelin aikana.\nFortniten paras näppäimistöasetus\nMachamp (Kuva Pokemon Companyn kautta)\nPelaajilla, jotka haluavat voittaa Red's Snorlaxin, on oltava vahva ja kestävä Pokemon joukkueessaan.\nMachamp on loistava Fighting-tyyppi työn suorittamiseen. Vaikka Snorlax on haastava vastustaja massiivisella HP -tilastaan, Machampin pitäisi pystyä lyömään läpi, kunhan pelaaja varmistaa parantavansa sen taistelun aikana.\nAlakazam (Kuva Pokemon Companyn kautta)\nVaikka tämä viimeinen paikka voidaan vaihtaa melkein mihin tahansa korkean tason Pokemoniin, Alakazamin vaikuttavat nopeus- ja erikoishyökkäystilastot tekevät siitä suuren hyökkäysuhan.\nMitä tulee punaiseen, Red in Heart Gold- ja Soul Silver -voittojen voittaminen vaatii vain korkean tason Pokemonien ottamista ja tyyppietujen huomioimista.\nLue myös: Kuinka saada Sylveon Pokemon Sword and Shieldiin\nAhma vs. susi\nMiksi Grove Street on GTA -sarjan paras lähtöpaikka\nkuinka käyttää kompostoria minecraftissa\ntämä tehtävä on häiriintynyt gta 5\nkangaspuun minecraftin hedelmä


Raide-Jokerin raiteet valmiina Keilaniemestä Vermoon | Espoon kaupunki\nRaide-Jokerin raiteet valmiina Keilaniemestä Vermoon\nJulkaistu: 1.10.2021 11.01Päivitetty: 1.10.2021 13.05\nRaide-Jokeri-projektin Espoon osuudella saavutettiin tärkeä virstanpylväs syyskuun lopussa. Yhtenäistä kaksoisraidetta on nyt Keilaniemestä Kuusisaarentieltä Leppävaaran kautta Helsingin rajalle saakka. Kiskot saatiin yhdistettyä 30. syyskuuta, kun Turunväylän ylittävän Impilahdensillan pohjoispäätyyn asennettiin kiskonliikuntalaite. Espoon osuudella raiteita puuttuu enää Keilaniemestä, jossa rakennetaan Raide-Jokerin päätepysäkkiä.\nRaide-Jokerin raiteet kulkevat yhtenäisinä Keilaniemestä Leppävaaran kautta Vermoon saakka. Pikaraitiotien päätepysäkkiä rakennetaan Keilaniemeen metroaseman tuntumaan.Kuva: Raide-Jokeri\nEspoon osuudella Raide-Jokerin rakentaminen on edennyt vauhdilla, ja sen yhteydessä on parannettu myös muuta kaupunki-infraa. "Olemme uusineet Raide-Jokerin raitiotien rakentamisen yhteydessä merkittävällä panoksella myös muuta infraa, kuten vesihuoltoverkostoa sekä jalankulku- ja pyöräilyreittejä. Tällä on haluttu varmistaa, että näillä kaduilla ei tarvitse heti käynnistää kaupungin omia infran perusparannushankkeita ja siten häiritä alueen asukkaita hetkeen uudelleen", kertoo Espoon kaupungin hankepäällikkö Mira Saarentaus.\nRavitiellä kaikki kadun rakenteet uusittiin raitiotien rakentamisen yhteydessä. Ravitielle on asennettu jo ajolangatkin.Kuva: Raide-Jokeri\n"Raide-Jokeri on Espoolle merkittävä uusi kulkumuoto, ja hanke tukee kaupungin hiilineutraaliustavoitteita. Raide-Jokerin linja linkittyy Leppävaarassa nykyiseen rantarataan ja tulevaan Espoon kaupunkirataan sekä Otaniemessä ja Keilaniemessä metroon ja parantaa raideliikenteen yhteyksiä", korostaa Saarentaus. Hankkeen myötä toimitila- ja asuntorakentaminen linjan varrella, erityisesti Vermossa ja Keilaniemessä, on lisääntynyt.\nKaikista Raide-Jokerin rakennustöistä on syyskuun 2021 lopussa valmiina 71,5 %, ja kaksoisraidetta on valmiina 19,7 kilometriä. Kokonaisuudessaan Raide-Jokerin linja on 25 kilometrin pituinen. Siitä yhdeksän kilometriä sijoittuu Espooseen ja 16 kilometriä Helsinkiin. Pikaraitiotien liikennöinti on tarkoitus aloittaa tammikuussa 2024.\nLue alkuperäisen uutisen Raide-Jokerin verkkosivuilta(ulkoinen linkki).


Kattoremontti Laitila – Säältä suojaan 1 päivässä | Vesivek\n› Kattoremontti Laitilassa\nTeemme kattoremontit Laitilassa nosturin avulla. Siksi voimme suojata talosi säältä jo samana päivänä, jona katto avataan. Tämä vähentää sateen aiheuttamaa riskiä. Koko remonttityö tapahtuu muutamassa päivässä. Sinä voit asua normaalisti kotonasi sen ajan.\nLaitilan turvallisin kattoremontti\nTäsmällisyys on meille kunnia-asia – teemme sen minkä lupaamme. Ripeä kattoremontti perustuu tarkkaan etukäteissuunnitteluun ja roolitukseen. Yhtäjaksoinen toteutus syntyy riittävällä miehityksellä ja antaa mielenrauhaa. Omat tehtaat mahdollistavat toimitukset Laitilaan ilman välikäsiä, jolloin ei tule turhia kuljetuksia, harmia materiaalien odottelusta eikä sinun tarvitse katsella viikkoja kasoja pihallasi.\nLaitilassa nyt 6 kk kuluton ja koroton maksuvapaa\nVoit maksaa kattoremontin kerralla 30 päivän maksuajalla tai osamaksulla ja jakaa maksun haluamillesi kuukausierille. Voit laskea osamaksun kuukausierän ja hakea Laatutili-rahoituspäätöksen jo etukäteen ennen kuin tapaat Vesivekin Laitilan kuntoarvioijan.\nLaadukas kattoremontti lähtee aina katon nykytilan yksityiskohtaisesta kartoituksesta. Siksi emme koskaan anna hintaa puhelimessa, vaan Laitilan asiantuntijamme tulee paikan päälle tutkimaan katon ja välikaton tilanteen. Saat kirjallisen ja kuvallisen kuntoraportin ja voit halutessasi olla mukana kartoituksessa.\nVesivek toteuttaa Laitilassa myös tiilikattoremontteja. Tiilikattojen materiaalitoimittajana on kotimaisen tuotannon Ormax Protector+ betonikattotiili. Se on kaunis ja kestävä betonitiili jossa protector-pinnoite antaa läpivärjätylle tiilelle kauniin pinnan, joka hylkii tehokkaasti likaa ja kasvillisuutta. Pinnoite suojaa myös uv-säteilyltä, jolloin tiilikaton väri pysyy pitkään haalistumattomana.


Formula1-vedonlyönti - Ylikerroin.com\nTänään on 23.06.2018, 00:52.\nViesti Kirjoittaja mikkon75 » 23.02.2004, 21:31\nKohtahan se formulasirkus taas lähtee käyntiin. Onkos täällä formulaan kertoimia laskevia? Mitä seikkoja kannattaa huomioida kertoimia laskettaessa? Yhtenä ongelmana näkisin osakilpailujen suhteellisen pienen määrän tilastollisten johtopäätösten tekoon.


Lapponia | Eurovision Wiki | FANDOM powered by Wikia\nMonica Aspelund edusti Suomea Eurovision laulukilpailuissa 1977 kappaleella Lapponia. Lapponia on Aarno Ranisen säveltämä ja Monica Aspelundin sanoittama. Sama tiimi oli tehnyt edellisvuoden karsintoihimme hieman samantapaisen Lappi-aiheisen iskelmän Joiku, joka ei kuitenkaan menestynyt. Vuoden 1977 Suomen karsinnoissa järjestettiin avoin sävellyskilpailu ja kilpailukutsussa peräänkuulutettiin omien kansallisten piirteiden esiintuomista. Trendi oli kansainvälinen, sillä myös loppukilpailukappaleisiin haluttiin jokaisen maan kansallisia piirteitä. Samalla myös neljä vuotta vapaana ollut esityskielisääntö purettiin ja kaikkien osallistujien tuli laulaa omalla kielellään. Lapponia voitti Suomen karsinnat ylivoimaisesti saaden lähes 100 pistettä enemmän kuin toiseksi sijoittunut Hortto Kaalo yhtye.\nSäveltäjä Raninen vastusti aluksi Monican ideaa siitä, että kappale saa nimen Lapponia. Hän piti sitä liian kaupallisena, kun samoihin aikoihin suomalaisista Lapponia-koruista oli tullut jo lähes kansainvälinen brändi. Sanoituksen tehnyt Aspelund piti kuitenkin päänsä.\nMonica Aspelund itse ei puolestaan pitänyt siitä, että hän joutui laulamaan Lapponian suomeksi. Hän on myöhemmin kertonut, että aikoi viime hetkessä lavalle noustessaan vaihtaa esityskielen ruotsiksi seurauksista piittaamatta. Lopulta hän kuitenkin taipui Yleisradion edustajien tahtoon ja lauloi kappaleen suomeksi. Kielitaitoinen Monica levytti Lapponian myös ruotsiksi, englanniksi, ranskaksi ja saksaksi sekä myöhemmin vielä hollanniksi paikallista mainosta varten. Myöhemmin hän kyllästyi suomalaiseen sanoitukseen niin totaalisesti, ettei ole enää laulanut Lapponian suomenkielistä versiota lainkaan.\nLontoossa Suomi avasi pistetilinsä komeasti saaden heti ensimmäisenä pisteensä antaneelta Irlannilta täydet 12 pistettä. Säveltäjä Raninen on kertonut järkyttyneensä siitä niin, että meni saman tien baarin puolella tilaamaan tuplaviskin. Pisteitä ei kuitenkaan kertynyt muilta mailta samaan tahtiin, vaan kokonaissaldo 51 pistettä riitti kymmenenteen sijaan. Pianon takana häärivän Aarno Ranisen ja Monican lisäksi estradilla nähtiin miestrio Kari Fall, Reijo Karvonen ja Kari Kuusamo taustalaulupuuhissa.\nHaettu osoitteesta https://eurovision.fandom.com/fi/wiki/Lapponia?oldid=2501


Savon syvämmestä: Äitiydestä ja puolikkaasta äitiydestä\nAjattelinpa kirjoittaa vastaukset ja pohdinnat anonyymeille nyt ihan tätä kautta. Olen koko äitipuoli ja äitiurani ajan huomannut sellaisen seikan, että äitiys on pyhää. Toista äitiä ei missään nimessä saa arvostella, ainakaan omalla nimellä ja naamalla. Ja jos arvostelijana on vielä se hirveä kauhea äitipuoli, niin eihän se silloin voi pitää paikkaansa. Onhan se äitipuoli aina kaiken pahan alku ja juuri, mustasukkainenkin vielä....\nJos äitipuolena kantaa vastuuta toisen äidin lapsista ja koettaa kasvattaa heistä kunnon kansalaisia, on itse äärimmäisen arvostelun kohteena. Biologiset äidithän eivät koskaan voi olla väärässä. Lapsilla ei koskaan ole päällään epäasiallisia vaatteita, he eivät koskaan voi olla nälissään, he eivät koskaan käyttäydy kuin apinalauma. Ja jos näistä asioista joutuu sanomaan biologisille äideille saa pelkästään kylmää vettä niskaansa. Vaikka asiat olisivatkin epäkohtina tiedossa esim. kouluissa, sillä ei ole mitään merkitystä biologisille äideille. Biologisilla äideillä on oikeutena käyttäytyä miten heitä huvittaa, miettimättä hetkeäkään onko se heidän lastensa edun mukaista ja kuka sellaisesta lapsellisuudesta eniten kärsii. Toki on paljon biologisia äitejä sekä äitipuolia jotka kykenevät tulemaan toimeen keskenään, kuten kaksi aikuista ihmistä joilla on samat edut valvottavinaan. Sitten joukkoon mahtuu täysin lapsellisia ihmisiä, joiden kanssa yhteistyö on täysin mahdotonta.\nKukaan ei koskaan mieti uusperheiden tapauksissa sitä biologisen äidin mielentilaa. Onko hän kenties mustasukkainen entisestä puolisostaan, onko hän katkeroitunut erosta, onko hän oikeasti kykenevä huolehtimaan lapsista. Nämä pienet seikat yleensä kaadetaan vain sen äitipuolen roolia hoitavan niskaan. Perhe ja äitiys on pyhää, uusperheissä on siis pakko olla jotain vialla.\nOlen nyt saanut oman parisuhteeni ja äitipuolen roolin aikana tarpeeksi paskaa niskaan, joten astia vuotaa jo yli. Pääni hajoaa jollen saa purkaa sitä vitutuksen määrää johonkin. Myönnän kyllä että netti ei ehkä ole se paras vaihtoehto, eikä se aikuismaisin paikka purkaa paineitaan. Mutta ajatelkaapa hyvät anonyymit asiaa myös toiselta kantilta. Kuinka moni äitipuoli tai äiti tätäkin saattaa lukea, joka kenties on saanut oman astiansa jo täyteen, mutta luulee olevansa asian kanssa yksin. Kenties joku saa tästä itselleen lisää voimia jaksaa sen kaiken paskan keskellä ja jospa jokainen joka leikkii valtataistelua omien lastensa kustannuksella, tuntisi sydämessään edes pienen piston. Ei, emme me äitipuolet ole pahoja. Olemme ihan tavallisia äitejä, jotka koettavat omien lastensa lisäksi kasvattaa myös teidän lapsianne. Siitä tehtävästä vain tulee sata kertaa hankalampaa, jos yhteistyö ei pelaa ja sitä äitipuolta pidetään pahana.\nMeillä uusperhejärjestelyt toimivat hyvin, mutta keskustelupalstoilla tuon katkeruuden huomaa.\nJoskus kyselin vinkkejä, miten jutella 11v:n kanssa uuden vauvan hoitamisesta, ja sain haukut niskaani. 11v halusi kovasti osallistua hoitamiseen, mutta mm. jätti vauvan vaunut keskelle tietä ilman jarrua ja juoksi yhtäkkiä itse muualle, ja pukiessa hermostui ja väänsi vauvan kättä. (Mikään ei tietenkään tahallista, kovasti tykkäsi uudesta tulokkaasta!) No, kun kysyin vinkkejä yhteiselon sujuvuuteen, ja siihen, miten asioista kannattaisi jutella (ilman että 11v syyllistyisi) sain järkyttävät haukut niskaani, kun vaadin 11v:ltä ihan liikoja, ja puutun hänen tekemisiinsä, vaikka olen vain äitipuoli... Huoh.\n1. heinäkuuta 2010 klo 9.11\nLisäys vielä, että eihän noilla keskustelupalstojen kommenteilla mitään väliä ole, pääasia, että asiat toimivat perheiden kesken. Mutta olin aidosti hämmästynyt saamastani hyökkäyksestä.\n1. heinäkuuta 2010 klo 9.12\nTämä on niin tunteita herättävä keskustelunaihe, että epäilen ettei moni uskalla kommentoida mitenkään.\nOmasta kokemuksestani voin sanoa sen verran, että meillä yhteiselo tasaantui neljän vuoden kuluttua. Olen yrittänyt pitää itseni etäällä kuin mahdollista ja niin kuin aiemmin kirjoitin, olen ottanut taloudellisesti takkiin monessa asiassa, mutta niin saan säilytettyä oman mielenrauhani.\n1. heinäkuuta 2010 klo 15.18\nMinusta sinulla on oikeun purkaa mieltä asiasta myös täällä blogissasi. Mitäs sitten jos tutut lukevat, helpompaa heillekin kun tietävät miten ne kuviot menee. Ei muuta kuin jaksamista ja toivotaan kompromissin löytyvän vaikka sitten ajan kanssa.\n1. heinäkuuta 2010 klo 21.41\nEn tarkoittanut, että sinua ei saisi sapettaa, tai että olet jotenkin jäävi sanomaan mitään lasten asioista. En myöskään sitä, ettet saa arvostella lasten biologista äitiä tai että hänen äitiytensä on jotenkin pyhää. Tarkoitin, että lapsien kannalta on kurjaa, jos heidän kuvansa/nimensä on netissä ja sitten heidän äitinsä huonoja ominaisuuksia ruoditaan netissä niin, että on tunnistettavissa, että puhutaan heidän äidistään. Mukavaa kesää, en sanonut pahalla, mutta kun toivotit toisenlaisetkin kommentit tervetulleeksi, niin kerroin mielipiteeni. t. se ensimmäinen anonyymi\n2. heinäkuuta 2010 klo 0.09


kaneli - Vappulan Kartano\nyleisp. Helppo A / 110cm\n27. tammikuuta 2017 FI, 15v\nHelmiahon Kaneli tunnetaan Vappulassa tammana, jolla on kiivaita mielipiteitä. Harvoin on päivää, jolloin ei kuuluisi Kanelin vaativia ja kiukkuisia kiljahduksia jostain puolelta tallialuetta. Milloin tarhaustoveri käveli turhan läheltä neidin takapäätä, milloin ruoka on sekunnin myöhässä tai ratsastajalla liian epäselvät ohjeet.\nHoitotilanteissa suositellaan vahvatsi Kanelin sitomista kiinni. Se ei varsinaisesti ole syömässä ketään, mutta sillä on inhottava tapa hyöriä ja pyöriä. Kaneli myös näyttää mielellään hapanta naamaa ja nostelee jalkojaan - vingahduksista nyt puhumattakaan. Etenkin, jos hoitaja on yhtään epävarma otteissaan, on Kaneli vielä vähän inhottavampi. Eihän se oikeasti puremaan tai potkimaan kuitenkaan käy, varoittelee vain. Itsevarmojen ja tuttujen hoitajien kanssa Kaneli on huomattavasti mukavampi kaveri. Ainoastaan satuloidessa Kanelin korvien asentoa on syytä pitää vähän silmällä ja tamma muutoinkin hyvin hallinnassa. On päiviä, jolloin neito on kaikesta hyvästä hoidosta huolimatta hieman jumissa selästään tai liekö kaikki tähtien asennosta johtuvaa, mutta satulaa Kaneli protestoi välillä vähän enemmänkin. Satuloidessa se oikeasti saattaa pyörähtää täydet 360 astetta ja silloin sitä voi hoitaja jäädä vahingossa pannukakuksi Kanelin ja seinän väliin. Äkkiä tamma kuitenkin väistää, ei se tarkoituksella ketään litistä.\nRatsuna Kaneli on toisinaan varsinainen pihisevä ruutitynnyri ja toisinaan reipas, mutta vakaa suorittaja. Hyvällä tuulella ollessaan Kaneli työskentelee motivoituneesti, eikä ota ratsastajan pikkuvirheitä niin itseensä. Tähtien ollessa kohdillaan se myös kestää huomattavasti paremmin toistoja. Kaneli kantaa itsensä pääsääntöisesti aina hyvin, eikä jää nojailemaan ratsastajan käsivarsille. Sillä on reipas käynti ja matkaavoittava ravi. Laukkaa tammalla saa välillä työstää ihan kunnolla, sillä se on suurta ja Kaneli usein leviää laukassa kuin jokisen eväät. Hyvällä ratsastuksella ja tiukoilla vatsalihaksilla Kanelin saa koottua myös laukassa.\nEi niin hyvinä päivinä tamma on tosissaan yksi sihisevä ja pihisevä ruutitynnyri. Se nostaa kierroksia herkästi ja ravailee vaikka paikoillaan, jos ei liikkeelle pääse. Silloin pienikin virhe ratsastajalta voi ylittää Kanelin sietokyvyn rajan, eikä ole mitenkään tavatonta, että tamma hieman keulisi tai perä lentäisi. Rauhallisella ja määrätietoisella ratsastuksella neidistä saa suurinta terävyyttä hieman hiottua pois, mutta on päiviä, jolloin mikään ei yksinkertaisesti vain onnistu.\nEstekentillä Kaneli on tavallaan hieman helpompi, kun vauhti on nopeampi ja se joutuu itsekin eri tavalla keskittymään ympäristöönsä kuin koulukiemuroita vääntäessä. Toki ratsastaja ei silloinkaan voi heittää ihan vapaalle, sillä laukka vaatii myös esteillä tiukkaa kontrollia. Tamma saattaa myös kiihdytellä vauhtia liiaksi, mikäli ratsastaja ei ole ihan hereillä. Eikä ole ihan tavatonta, että perä lentäisi vingahtelujen saattelemana myös esteiden keskellä. Kanelilla on hyvä ja sopivan ilmava hyppytyyli ja se osaa hyvin katsoa itse hyppypaikan, kunhan ratsastaja saa pidettyä omalta taholtaan paketin kasassa.\nISÄ Moon Kapinallinen\nsh rautias 156cm\nII VIR MVA Ch Samoilija\nrt 149cm - YLA1, SLA-I*, KTK-III, KRJ-II\nIII Saamaton (sh vkk 145cm, evm)\nIIE Kuun Liljankukka (vrt 151cm)\nsh 150cm - YLA2, SLA-I, ERJ-II\nIEI Kiirastuli (sh prt 156cm, evm)\nIEE Hymytyttö (sh rn 149cm)\nEMÄ Moon Kamomilla\nEI Myrskyherran Osku\nsh prt 160cm - ERJ-I, SLA-II, KTK-III\nEII Vaahteramäen Eemil (prt 156cm)\nEIE Myrsky-Elli (sh rn 150cm, evm)\nsh rt 153cm - ERJ-I, YLA1, SLA-II\nEEI Eetvartti (sh vrt 148cm, evm)\nEEE Tellun Aurora (sh rn 154cm, evm)\nt. Vappulan Vanilliini (s. 30.7.17 - rt 154cm)\no. Vappulan Muskotti (s. 01.04.19 - rt 157cm)\n30.11.2018 VSR-Cup: 110cm - 4/43\nERJ - sijoituksia 43, joista voittoja 10\n07.08.2017 - ERJ - 110cm - Turmeltaja - 4/30\n08.08.2017 - ERJ - 110cm - Turmeltaja - 2/30\n12.08.2017 - ERJ - 110cm - Turmeltaja - 3/30\n15.08.2017 - ERJ - 110cm - Turmeltaja - 4/30\n16.08.2017 - ERJ - 110cm - Turmeltaja - 5/30\n18.08.2017 - ERJ - 110cm - Turmeltaja - 5/30\n22.08.2017 - ERJ - 110cm - Broadway - 4/23\n24.08.2017 - ERJ - 110cm - Broadway - 4/23\n25.08.2017 - ERJ - 110cm - Ros Cirein - 3/30\n08.09.2017 - ERJ - 110cm - Erkinheimot - 4/30\n13.09.2017 - ERJ - 110cm - Erkinheimot - 1/30\n14.09.2017 - ERJ - 110cm - Erkinheimot - 1/30\n15.09.2017 - ERJ - 110cm - Erkinheimot - 1/30\n15.09.2017 - ERJ - 110cm - Zurück - 2/30\n16.09.2017 - ERJ - 110cm - Zurück - 4/30\n17.09.2017 - ERJ - 110cm - Erkinheimot - 2/30\n17.09.2017 - ERJ - 110cm - Zurück - 5/30\n18.09.2017 - ERJ - 110cm - Zurück - 3/30\n23.09.2017 - ERJ - 110cm - Erkinheimot - 1/30\n23.09.2017 - ERJ - 110cm - Zurück - 4/30\n25.09.2017 - ERJ - 110cm - Zurück - 5/30\n26.09.2017 - ERJ - 110cm - Zurück - 3/30\n30.09.2017 - ERJ - 110cm - Erkinheimot - 1/30\n30.09.2017 - ERJ - 110cm - Erkinheimot - 5/30\n13.12.2017 - ERJ - 110cm - Duán Stable - 4/30\n16.12.2017 - ERJ - 110cm - Duán Stable - 5/30\n17.12.2017 - ERJ - 110cm - Duán Stable - 5/30\n20.12.2017 - ERJ - 110cm - Duán Stable - 4/30\n22.12.2017 - ERJ - 110cm - Duán Stable - 3/30\n25.12.2017 - ERJ - 110cm - Duán Stable - 3/30\n26.12.2017 - ERJ - 110cm - Duán Stable - 1/30\n08.01.2018 - ERJ - 110cm - Kievarinkuja - 1/56\n10.01.2018 - ERJ - 110cm - Kievarinkuja - 3/56\n13.01.2018 - ERJ - 100cm - Kievarinkuja - 4/60\n23.01.2018 - ERJ - 100cm - Kievarinkuja - 1/60\n24.01.2018 - ERJ - 110cm - Kievarinkuja - 7/56\n25.01.2018 - ERJ - 110cm - Kievarinkuja - 6/56\n20.09.2018 - ERJ - 110cm - Ristikallio - 1/40\n20.09.2018 - ERJ - 110cm - Ristikallio - 2/40\n21.09.2018 - ERJ - 110cm - Ristikallio - 2/40\n28.09.2018 - ERJ - 110cm - Ristikallio - 2/40\n3. tammikuuta 2018, estevalmennus\nVuoden ensimmäiset päivät eivät olleet näyttäneet parhaimpia puoliaan, sillä ilma oli pelkkää harmautta ja vesisadetta. Tänään harvinaislaatuinen valoilmiö kuitenkin pilkisti pilvien raosta ja sai olon tuntumaan jopa hieman keväiseltä. Linnutkin visertelivät vettä tippuvien puiden oksilta, tunnelma oli suorastaan seesteinen. Kuin kaikki olisi pysähtynyt nauttiakseen vuoden ensimmäisistä auringonsäteistä.\n"Eieieiei", kuului maneesista ja sitä seurasi kiljahdus ja tömpsähdys. Pian miehen nauruääni täytti ilman. "Oh, olisit nähnut ilmees! It was so hilarious!" Matteo pyyhki teatraalisesti kyyneliä silmistään. "Miksen ikina otta viideo on the right time", hän sanoi vielä ilkikurisesti kävellessään kohti maneesin toisessa päässä edestakaisin ravaavaa Kanelia. "Nyt pidät sen italialaisen leipäläpesi kiinni", Elli sanoi hampaitaan kiristellen ja pyyhki hiekkaa naamastaan. "Mikä on leipaläpi?" Matteo kysyi selvästi hämmentyneenä. Hän oli saanut Kanelin kiinni ja talutti sitä Ellin luo. Tamma kulki puoliksi ravaten Matteon vieressä. "Siinäs mietit!" Elli sanoi heilauttaen jalkansa jalustimeen, "Me jatketaan nyt siitä mihin jäätiin."\nElli ohjasi Kanelin ravissa suurelle ympyrälle. Kaneli oli asioista hieman toista mieltä ja se pyrki nostamaan laukalle. Pidätteet eivät tänään olleet yhtään se juttu ja tamma oli pukittaa Ellin uudestaan maistelemaan maan mutia. "Noh, yritäs nyt", nainen puheli hevosensa selästä ja teki vimmatusti töitä pitääkseen itsensä rentona, mutta kuitenkin tarpeeksi jämäkkänä. "Aaa! Se tarkoitta suuta!", Matteo riemuitsi puhelintaan selaillen. "Leipaläpi löyty varsinki henkilolta, jolla on ongelmaa pysy hiljaa.." Hän luki puhelimensa näytöltä äänen vaihtuessa riemastuneesta vähän vähemmän riemastuneeksi. Elli ei voinut olla hymyilemättä, kerrankin mies tosissaan oli hetkisen hiljaa! Hänen harmikseen sitäkään riemua ei kestänyt järin kauaa. "My italian leipaläpi kerto, et sun olis mieluummin syomas leipa ku taal maneesis."\n"No niin, she looks much better. Yrita uudesta", Matteo katsoi tarkasti ratsukon menoa. Kaneli oli hieman antanut periksi ja se kulki kauniisti itsensä kantaen. Joskin sen silmissä kiilui vielä menetetyn vauhdin huuma. Elli nosti laukan ja ohjasi tamman esteelle. Yllättäen se kuitenkin puri kiinni kuolaimeen ja kiihdytti valtavalla laukalla kohti estettä ja viime tingassa sen ohi. "No jo on perkele!" Elli huudahti keikkuessaan tammansa selässä. "Just ni! Perkkele!" Matteo heilautti käsiään teatraalisesti. "Se sano sulle etta perkkele! Sano sä kovempa takasi!" Elli teki työtä käskettyä ja nousi henkisesti rutkasti ohi tamman kerrostalon kokoisen egon. Hän oli kerta kaikkiaan päättänyt tänään onnistua, eikä antanut Kanelin omapäisyyden pilata sitä.\nElli nosti uudestaan laukan ja ohjasi tammansa kohti estettä. "Nyt me mennään siitä yli!" hän suhahti hampaidensa välistä ja näki itsensä jo onnistuneesti esteen toisella puolella. Mielikuvaharjoittelu tuotti tulosta ja Kaneli hyppäsi kuin hyppäsikin esteen lennokkaasti ja varovaisesti. Hypyn jälkeen se vielä noin niin kuin viimeiseksi protestiksi nosti aavistuksen peräänsä ja potkaisi kiukkuisesti ilmaa. Pikkuhiljaa Kaneli kuitenkin nöyrtyi ja pääsi lopullisesti työmoodiin, josta oli hyvä onnistuneiden hyppyjen jälkeen antaa tamman ravailla pyöreällä ja rennolla otteella kohti loppuverryttelyä.\n26. huhtikuuta 2019, estevalmennus\nKaneli on virtuaalihevonen.\nKanelin kuvat © VRL-12808 lisenssi CC BY-NC-SA 3.0


Lapuan Virkiä - Kilparyhmä vietti upean kauden päättäjäisiä aktiviteettien merkeissä\nSuunnistusJulkaistu: 31.10.2021 22.58\nKilparyhmä vietti upean kauden päättäjäisiä aktiviteettien merkeissä\nKauden päättäjäisviikonloppua Simpsiöllä viettänyt Virkiän kilparyhmä käynnisti aktiviteetit lauantai-aamuna Ilmajoelta, missä Komia Flow'n järjestämässä Ilkan polku -viestissä hymyssä suin kirmanneet sekajoukkueet Virkiän Vireät, Virkiän Vetreät ja Virkiän Vikkelät olivat mukana 35 km viestissä. Sijoitusten sijaan pääpaino oli osallistumisessa ja syksyisistä poluista nautiskelussa, mutta matka joutui silti reipasta vauhtia ja joukkue Vireät nappasikin kisasta mukaan kolmannen sijan ja korppusäkin viikonlopun lisäevääksi.\nKauden yhteenveto ja tulevat suunnitelmat\nRasti-Simpsiöllä oli tehokas huoltoryhmä kattanut evästä ja muisteltiin, mitä kaikkea kauteen olikaan mahtunut. Leirejä, kisoja, lukemattomia omatoimisia harjoituksia, viestien huippuhetkiä ja kokemusta kärkikahinoista, Napapiiri-Jukolan komeat sijaparannukset ja yhteishenki, SM-kisojen yhdeksän mitalia ja kymmenen plakettia, kuin myös muut hyvät oman tasoiset suoritukset pääkilpailuissa sekä useat lähellä olleet A-finaalipaikat. Kautta voidaan sanoa Virkiän kaikkien aikojen menestykseimmäksi, sillä tuloksena oli SM-tilaston 7. sija. Kakkukahvit olivat siis paikallaan!\nToiminnan kehityskohteet ja tulevan kauden tavoitteita asetettiin yhdessä keskustellen, seuravalmentaja Tapani Mäkisen ja muun valmennustiimin udellessa urheilijoiden mietteitä ja toiveita tulevalle kaudelle. Ilta jatkui mm. saunan, rennon yhdessäolon ja VR-valomiekkailun parissa. Rasti-Simpsiön juoksumatto sai vapaan viikonlopun, mutta muutama nosto penkkiä toki kuuluu Rasti-Simpsiö -viikonloppujen vakio-ohjelmaan.\nSunnuntai-aamuna ratkottiin vielä kilparyhmän frisbeegolf-mestaruus neljässä eri sarjassa. Yli kolmetuntisen kierroksen päätteeksi mestarit olivat selvillä ja päivän kovatasoisimmassa sarjassa mestaruus heltisi tiukassa kisassa kelpo tuloksella +6.\nSunnuntain viralliseen osuuteen siirryttiin Seurakuntaopistolle, missä kahvittelujen ja muutamien esitysten ja puheiden jälkeen palkintonsa saivat mm. suunnistuskoululaisten, AM- sekä SM-menestyneiden lisäksi mm. Vuoden nuoret suunnistajat sekä Vuoden veto -palkinnon saajat. Niistä tarkemmin seuraavassa jutussa.\n01.01.2022 20.15 Suunnistusjaosto hakee osa-aikaista projektipäällikköä Suuntaa Luontoon -hankkeeseen\n13.12.2021 22.07 Avausleiriltä tuntumaa Lukkari-Jukolan maastotyyppiin


Pääkirjoitus: Vaalirahoituksen porsaanreikiä yritetään taas tukkia | Pääkirjoitus & mielipide | Etelä-Suomen Sanomat\nPääkirjoitus & mielipide 26.2.2020 6:00\nKalle Jokinen (kok.) havahtui korjailemaan vaalirahoitusilmoitustaan kolme vuotta myöhässä. Anssi Hietamaa\nKokoomuksen orimattilalainen kansanedustaja Kalle Jokinen sai osakseen kiusallista julkisuutta viime viikolla, kun Suomen Kuvalehti paljasti hänen ilmoittaneen Salpausselän Rakentajilta vuonna 2015 saamansa vaalituen kolme vuotta myöhässä.\n4 000 euron tukisumma oli Jokisen mukaan maksettu vahingossa hänen omalle tililleen, jolta hän siirsi sen kampanjatililleen. Vahinko sai jatkoa, kun summa jäi kirjaamatta vaalirahoitusilmoitukseen ulkopuolisena tukena. Erheensä Jokinen havaitsi vasta kesällä 2018. Hän otti yhteyttä Valtiontalouden tarkastusvirastoon, joka korjasi tiedot oikeiksi.\nUutisen huomioarvoa lisäsi, että Salpausselän Rakentajat ja yhtiön entinen pääomistaja ovat parhaillaan talousrikostutkinnan kohteena niin sanotussa Nuorisosäätiö-jutussa. Rikosepäilyistä ei tosin ollut tietoa vielä silloin, kun yhtiö tuki Jokista. Ei silti ole poliisi-kansanedustajalle mairittelevaa, että hänen kampanjaansa rahoittanut yhtiö on sittemmin ryvettynyt laajassa talousrikosvyyhdissä.\nJokisen tapauksessa näyttää olleen kyse inhimillisestä erehdyksestä eikä harkitusta peittelystä. Silti se kelpaa esimerkiksi siitä, kuinka vaalirahoitusilmoitukset eivät vieläkään paljasta riittävän hyvin, mistä lähteistä ehdokkaat budjettinsa kokoavat. Paljon jää ehdokkaan huolellisuuden – tai rehellisyyden – varaan.\nLaillinen vaalirahoitus on demokratian polttoainetta.\nOnkin paikallaan, että eduskuntapuolueet yrittävät jälleen kerran lisätä vaali- ja puoluerahoituksen läpinäkyvyyttä. Tarkoitusta varten asetettiin työryhmä viime torstaina eli samana päivänä, kun Jokisen erheestä uutisoitiin. Se oli tietenkin puhdas sattuma.\nPääasiassa puoluesihteereistä mutta myös kahdesta professorista ja selvitysmies Lauri Tarastista koostuva työryhmä yrittää taas vaihteeksi hioa lakipykäliä siten, että ilmoitukset antaisivat ulkopuolisesta rahoituksesta entistä kattavamman käsityksen.\nTunnettua on, että ehdokkaat ja heidän tukijansa ovat oppineet kiertämään taitavasti nykyistä lakia erilaisten bulvaanien avulla. Laki kun ei velvoita paljastamaan tukijan nimeä, jos summa jää alle 1 500 euron. Nähtäväksi jää, onnistuuko työryhmä tällä kertaa tukkimaan porsaanreikiä tavalla, joka lisää avoimuutta mutta ei silti säikäytä sellaisia potentiaalisia tukijoita, jotka eivät halua leimautua julkisesti tietyn poliitikon tai puolueen kannattajiksi.\nLiian tiukoille nyörejä ei pidä kiristää, sillä laillisesti toteutettuna vaalirahoitus on demokratian tärkeää polttoainetta. Mahdollistaahan se ehdokkuuden myös niille, joilla ei ole omasta takaa paksua lompakkoa.


Superilmoittaja äänessä – Pub Markus on ÄKSän kanta-asiakas | ÄKS\nSuperilmoittaja äänessä – Pub Markus on ÄKSän kanta-asiakas\nJore ja Nana Sohlman tutkivat tasan 10 vuotta sitten ilmestyttä ensimmäistä ÄKSää ja siinä ollutta Pub Markuksen mainosta.\nKun yrittäjä pärjää niin silloin pärjää koko kaupunki, tätä ei tarvinne rautalangasta todeksi vääntää.\nPub Markuksen yrittäjäpariskunta, Jore ja Nana Sohlman, kertoo, kuinka korona on korostanut yrittäjyyttä. On nimittäin pitänyt yrittää aivan tosissaan, että on selvinnyt valtioneuvoston, aluehallintoviraston sekä ministeriöiden rajoitusten viidakossa.\n– Ravintoloiden aukiolojen suhteen ollut melkoista sählinkiä ilmassa, Sohlmanit huokaavat.\nPub Markus, tuttavallisemmin Make, laittoi vuosi sitten ovet kiinni niin sanotusti etulinjassa. Sen jälkeen ollaan oltu auki vaihtelevalla menestyksellä, eli rajoitusten puitteissa.\n– Jos minä voisin päättää sulkisin rajat, sillä ravintolat eivät ole niitä pahimpia taudin levittäjiä vaan ulkomailta tullut työväki, Jore puuskahtaa.\nPubia pyöritetään nyt puhtaasti oman perheen voimin, sillä tiskin takana ja salissa häärii myös tyttäret Nora ja Andrea.\nTaikurin keikatkin on korona pyyhkäissyt kalenterista pois.\n– Tälle vuodelle on yksi keikka merkittynä. Saa nähdä miten juhannuskeikan käy, Jore pohtii.\nTunnelma on totaalisesti erilainen kuin tasan kymmenen vuotta sitten. Halusimme haastatella Sohlmaneja, sillä Pub Markus on ollut ensimmäisestä numerosta lähtien lehtemme niin sanottu kanta-asiakas. Suoraan sanottuna Superilmoittaja. Pub Markus on kertonut kymmenen vuoden aikana, lähes joka ikisessä ÄKSÄssä mitä Makessa tapahtuu. Iso kiitos luottamuksesta!\n– Kun kuulin, että Äänekoskelle perustetaan oma yksityinen lehti, ja keitä sen remmissä on, oli valinta selvä. Haluamme tukea paikallista ja tiedämme, että ÄKS on lehti, jota luetaan ja jossa ilmoitus huomataan. Olemme huomanneet, kuinka lehdellä on hyvä ote ilmoitusasioista sovittaessa ja itse ilmoitusvalmistuksessa: ilmoitukset ovat juuri meidän näköisiä, Jore sanoo.\nJore ja Nana ovat yrittäjiä, jotka haluavat olla tukemassa paikallista toista yrittäjää, ei vain ÄKSää. On sanomattakin selvää, että jos yrittäjä pärjää, pärjää koko kaupunki.\n– Ostamme kaiken mahdollisen paikkakunnalta ja olemme myös mielellämme sponsoroimassa äänekoskelaista tekemistä. Yrittämisestä on tullut tapa elää ja toimia yhteisen hyvän eteen, sekä tuoda Äänekoskelle kulttuuria ja tekemistä laidasta laitaan, Jore sanoo.\nJore ja Nana kiittävät ÄKSää erityisesti sen roolista kulttuurin äänitorvena.\n– ÄKS on vienyt äänekoskelaista kulttuuria eteenpäin ja tuonut sitä näkyväksi. Kiitos myös hyvästä tiedottamisesta mitä täällä tapahtuu. Ei lämmitä yrittäjää, kun kerrotaan mitä tapahtui, Jore muistuttaa.\nSiitä tulee sloganimme: ÄKS on etukenossa.\nPub Markus on toiminut jo 30 vuoden ajan. ÄKS on varsin nuori jos siihen peilaa. Vuosikymmenten aikana on nähty ja kuultu jos minkälaista showta ja esiintyjää. Parkettia on kulunut tanssijalan alla ja huurteisia on ääntä kohti mennyt lukemattomia tuoppeja. Pub Markus on antanut lavan käyttöön vuodesta 2012 järjestetylle ÄKS-Rockille.\n– Minä annan tilat, ÄRMY ja te hoidatte loput.\nMutta ketä Pub Markus mainostaa Äänekoskelle tulevaksi 9.3.2011 ilmestyneessä, kaikkien aikojen ensimmäisessä ÄKSässä?\nAnnetaan viiden pisteen vihje: Hänellä on äänensä pelissä Mikko Niskasen elokuvassa Ajolähtö. Kolmen pisteen vihje: Hän voitti Syksyn Sävel -laulukilpailun neljä kertaa. Yhden pisteen vihje: Siniset silmälasit!


Sosiaalinen ahdistuneisuushäiriö dating sivustoja Pyhäjärvi seksideitti\nGo to bed late. Each resident receives a lofted regular twin-size bed loft-style beds are raised, with the desk and dresser underneath the bed for efficient use of space and a desk with chair. Format profile\nHalutessasi voit jättä minkä tahansa kentän tyhjäksi. Riekkolan palkka, noin 5 600 euroa kuukaudessa, juoksi tästä syystä normaaliin tapaan matkan ajan. Happy social lady who is looking for a gentleman who is young at heart\nLopulta hän joutui vastahakoisesti hyväksymän ne hänen tasavertaisten, vaikka hän ei pitänyt siitä. Yritä olla liian hauskaa Alan. Lisäksi saat koko pullon saman tien. Se on vain siksi tiedot olen ollut meneillän on värä. Rachel sanoi\nSosiaalinen ahdistuneisuushäiriö dating sivustoja\nSaiho psykologi, psykoterapeutti, satu Pihlaja, psL, erikoispsykologi, psykoterapeutti, saara Halme psykologi. Ahdistus on normaali reaktio stressiin, huoleen tai uhkaavaan tilanteeseen, mutta jos se on erityisen vaikeaa, kestä kauan tai on suhteetonta olosuhteisiin nähden, puhutaan ahdistuneisuushäiriöstä. Näitä harjoituksia voi tehdä sännöllisesti ja luoda niiden avulla lapselle tai nuorelle rauhallisen paussin päivän. Julkisesti ruokaileminen on tavallinen ahdistusta tuottava tilanne. Sitä, mikä muutoksen tarkalleen laukaisee, ei tiedetä, vaikka tietyille biologisille tai sosiaalisille tilanteille altistuneilla voi olla tavallista suurempi ahdistuneisuushäiriöiden riski. Hän pelkä käyttäytyvänsä niissä hävettävästi tai hämmentävästi. Tee testi, jännitätkö kohtuuttoman paljon ryhmätilanteita, kuten yhdessä isolla joukolla syömistä? Myös paniikkihäiriöllä voi olla lisäksi fyysisiä oireita, kuten hikoilu, kipu, pänsärky, pahoinvointi, sydämen tykytys tai suun kuivuminen.\nAhdistuneisuushäiriöt Sosiaalisten tilanteiden pelko Masennusinfo Irti sosiaalisesta jännittämisestä - Duodecimin verkkokaupassa Testaa: Pelkätkö sosiaalisia tilanteita? Sosiaalisen jännittämisen kysely (spin) - Mielenterveystalo Mieliala- ja ahdistuneisuushäiriöt - Mielenterveystalo\nApua, kuplani puhkeaa, sosiaalisia tilanteita pelkävä ei jännitä muita ihmisiä vaan oman sisimpänsä paljastumista. Yli 28 miljoonalla ihmisellä koko maailmassa oli pakko-oireinen häiriö ja yli 30 miljoonalla paniikkihäiriö.2. Luokalla voidaan opettaa lapsille empatiataitoja, itsehillintä- ja ongelmanratkaisutaitoja sekä tunteiden sätelyä. Ahdistuneisuushäiriöt ovat lasten yleisimpien mielenterveyden häiriöiden joukossa. . Läkäri diagnosoi ahdistuneisuushäiriöt kyselemällä oireista, päivittäisestä elämästä ja suvussa olevista sairauksista. Ahdistuneisuushäiriöitä ovat yleinen ahdistuneisuus, erilaiset pelot (fobiat) ja paniikkikohtaukset. Nuoren mielen ensiavun verkkosisältö, avun hakeminen, riittävä uni.\nSyöminen on intiimi tilanne, jossa pitä samanaikaisesti hallita myös ruokaseuran kanssa keskustelu. Se opettaa lapsia ja nuoria tunnistamaan ja käsittelemän tunteita, kannustaa myönteisiin ajattelumalleihin sekä tarjoaa selviytymiskeinoja vastoinkäymisten ja pettymysten kohtaamiseen. Nämä pelot voivat saada potilaan noudattamaan tiettyjä rituaaleja (pakkotoimintoja kuten pesemän, siivoamaan, peseytymän tai tarkistamaan asioita yhä uudelleen ja uudelleen tai vaikka noudattamaan tiukkaa ruokavaliota. Tilastollisia tietoja, on arvioitu, että ahdistuneisuushäiriöitä on 57 prosentilla väestöstä ja että jopa 29 ihmisistä sairastaa ahdistuneisuushäiriötä vähintän kerran elämässän. Ahdistuneisuushäiriöitä esiintyy kaikkialla sekä miehillä että naisilla, mutta naisilla ne ovat yleisempiä.3. Ahdistuneisuushäiriöt ovat tavallisesti pitkäaikaisia ja saattavat altistaa myöhemmälle aikuisiän ahdistuneisuudelle tai masennukselle. Vuorovaikutus ja käyttäytyminen, netti ja pelaaminen, mielialahäiriöt. Silloin pitä jättä ostokset ja lähteä kiireellä pois. Ne usein ithaca dating site esiintyvät yhdessä jonkun muun mielenterveyden häiriön, esimerkiksi masennuksen yhteydessä. Lapsi tai nuori voi samanaikaisesti kärsiä useammasta eri ahdistuneisuushäiriöstä. Eniten ahdistaa arki, mikä tahansa tilanne, jossa joutuu tekemisiin vieraiden ihmisten kanssa tai tarkkailun kohteeksi, voi kehittyä pelottavaksi. Avuksi terapiaja itsehoito, sosiaaliset pelot alkavat usein varhaisaikuisuudessa.\nAhdistuneisuus ja pelot Suomen Mielenterveysseura\nInstant online dating sivustoja\nParas ensimmäinen sähköposti lähettää dating site\n100 free dating site belgia\nPari aikuisten dating apps\nUusi ilmainen dating site in italia\nUusi vapaa dating site online nyt\nPittsburgh dating verkkosivuilla\nDating sivustoja asiantuntijat\nDating sivustoja espanja\nRomaani karya santhy agatha dating pimeässä\nwensleydale.eu / 2018 / Sosiaalinen ahdistuneisuushäiriö dating sivustoja